Zacarías 8 - Holy Bible [Aymara Bible 1997] - (Zac 8)\nTake ch'amani Tatituw aca yatiyäwi churitu:\n“Acpï naya take ch'amani Tatitojja, sistjja: Sión marcatjja janiw yakhampïñam muncti jach'a munasiñajjana.\nCutt'anïwa Jerusalenarojja, ucan jacañataqui. Ucqhaw Jerusalenajj Cheka Marca sutichatänejja; take ch'amani Tatitun kollupasa Kollana Kollu sataraquïnejja.\nAwquinacasa taycanacas wasitat Jerusalén plasanacanjja kont'asipjjanejja, sapakat maynis thujrunacapar thujrt'asitcama walja maranëjjatanacap laycu.\nYokall wawanaca, imill wawanacaraquiw phokt'apjjani marcan plasanacaparojja, ucansti anatasipjjaraquiniwa.\nQhä urunjja take ucanacajj jan amuycayäniwa marcajjanquirita kheparapqui ucanacan nayranacapataquejja; ucampis nayataquejj janiw uqhamäcaniti. Naya, take ch'aman Tatituw arstjja.\nNayaw marcajjarojj khespiyäjja inti jalsu tokenquir ch'amani marcata, jalanta tokenquir marcampita,\napanjjaraquïwa Jerusalenaru ucan jacasjjapjjañapataqui. Jupanacasti ucqhajj marcajjäjjaniwa, nayasti Diosaparaquïyäwa, take chuymampi, chekapar taripañampiraqui.”\nAcsti take ch'amani Tatituw, sejja: “Ch'amañchasipjjam, jumanacajja aca urunacanwa ist'apjjtajja profetanacajj arsuwaycän uca arunaca, take ch'amani Tatitun templopa wasitat sayt'ayjjañataqui cimiento uchantapcäna uca uruta.\nJichhürcamawa jan utjcänti pagañajj jakenacataquisa ni uywanacataquisa. Uñisirinacap laycu, janiraquiw utjcänti sumancañas jakenacataquejja; nayaw uchawayaractjja mayninacajj mayninac contra sartañapjja.\nUcampis jichhajja, aca marcan khepariritaquejja, janiw nayra urunacanjamäcjjäti. Naya, take ch'aman Tatituw arstjja.\nSumancañaw jupanac taypinjj satatänejja, uva yapunacasti achupjjaniwa, orakesti sumwa achuraquini, alajjpachasti sullanaca apayaniraquini. Nayasti churäwa take ucanaca aca marcan kheparasa utjnokapqui ucanacaru.\nJumanacasa, Judá marcasa, Israel marcasa maldecitäpjjänwa yakha marcanac taypinjja. Jichhajj uqhamaracwa nayajj khespiyäjja, bendecitaracwa tucuyaraquëjja. ¡Jan ajjsarapjjamti! ¡Ch'amañchasipjjam!”\nAqham siwa take ch'amani Tatitojja: “Nayajj amtäyätwa jumanacan nayra awquinacamarojj mutuyaña cunapachatejj colerayapjjetäna ucqha, amtäwejjasti amtatapunïnwa.\nJichhajja, uca lantjja amtawaytwa asqui lurjjaña Jerusalenampiru, Judá marcampiru. Uca laycu jan ajjsarapjjamti.\nAcaw jumanacan lurapjjañamapunejja: Maynit maynicamajj cheka arunacpuni parlapjjam, chekaparaqui uñjapjjam, quejanacansti sumancaña utjayapjjam;\njani jan wali lurasipjjamti maynit maynicamajja, janiraqui c'ari juramentsa lurapjjamti, nayasti uñistwa take ucanaca. Naya Tatituw arstjja.”\nTake ch'amani Tatitojja jutasinjja nayarojj saraquituwa:\n“Pusïri, pheskëri, pakallköri, tunquïri phajjsina ayunañajja cusisiñaruw cuttanejja, cusisiña fiestaruraqui Judá familiat jutirinacataqui. ¡Munapjjam jumanacajj cheka arsuñampiru sumancañampiru!”\nAcsti take ch'amani Tatituw sejja: “Ucampisa jutasipcaquiniwa jakenacajja, jach'a marcanacan utjiri jakenacasa.\nUcatsti mä marcan jaquirinacajj sarapjjaniw yakha marcanquirinacarojja, sapjjaraquiniwa: ‘¡Sarapjjañäni take ch'amani Tatitur thakeri, jiwasjjaru bendicionap mayiri!’ Mayninacasti ucanacarojj sapjjaraquiniwa: ‘¡Jiwasanacajj uqhamajj sarapjjaraquiñäni!’\nJerusalenarusti jutapjjaniwa walja jakenaca, ch'amani marcanacasa, take ch'amani Tatitur thakeri, jupanacjjaru bendicionap mayiri.\nQhä urunjja, tunca jan uñt'atanacaw yakha marcanquirinacata mä judío jakerojj isipat catuntasipjjani, sapjjaraquiniwa: ‘¡Jumanacamp saraña munapjjta, nanacasti ist'apjjtwa Diosajj jumanacampïtapa!’ ” sasa.


2 Corintios 2 - Holy Bible [Aymara Bible 1997] - (2Cor 2)\nUcatwa nayajj amtta jan jumanacarojj mayamp tumpir jutañajjataqui jan llaquisiyañ laycu.\nJumanacarutejj nayajj llaquisiyapjjäma ucqhasti ¿qhitirac nayarusti cusisiyitaspa? Jumanaca, qhitinacarutejj llaquisiyapcsma, ucanacaquiw cusisiyapjjetasmajja.\nUcatwa uqham kellkanipjjsma cunjämtï lurcta uqhama. Janiraquiw nayajj jumanacan llaquisiyatäñataqui sarañ muncäyätti. Ucat sipan jumanacajj nayarojj cusisiyapjjañamawa. Yatiraquiyätwa nayan cusisiñajjat jumanacajj cusisipjjañanacamjja.\nCunapachatï uca carta kellkanipcäyäsma ucqhajja, wali mayjt'ata, llact'ata, uqhamarac jacht'asisa, uqhamaw jicjjatasïyäta; ucampis janiw llaquisipjjañamataqui apayanipcsmati, jan ucasti cunja jach'äquitejj munasiñajjajj jumanacataqui uc yatipjjañamataquiw apayanipjjsma.\nQhititejj nayaru llaquisiyquitu ucajj janiw nayaruquiti llaquisiyquitojja, jan ucasti mä toketjja jumanacarus llaquisiyapjjaractamwa. “Mä toketjja” sistwa jan juc'ampi khorüñajjataqui.\nCuna mutuyäwtï uca jakeru jumanacajj tantachasïwiman churapcta ucajj phokhataquiwa.\nJichhajj uca jakerojj perdonjjapjjam chuymachapjjaraquim inampis llaquisiñatjja sinti mayjt'asispa.\nUcatpï achict'apjjsmajja, jichhajja wasitat uñacht'ayapjjam cuna munasiñatï jumanacan utjquis ucjja.\nAca toketjja kellkanipjjäyäsmawa, arcapjjasmati yatichäwinacajjarojj janich, uc yatiñ munasina.\nJichhajj jumanacajj qhitirutejj perdonjjapjjstajja, nayajj juparojj perdonjjaractwa. Cuntï nayajj perdoncta ucjja jumanacat qhuyapayasisaw perdonta Tatit nayrakatanjja cuna perdonañatï utjcchïn ucasa,\nuqhamata Supayajj jan jiwasar atipjañapataqui. Yatiractanwa cunja jach'a sallkäquitejj Supayajj ucjja.\nCunapachatï Troas marcar Cristo Tatitun arunacap parlañataqui purincta ucqhajja, walipunïnwa uca marcan Tatitutac irnakañajja.\nUcampis chuymajjajj wali llaquitänwa Tito jilatasajj jan ucancatap laycu. Ucatwa jupanacatjja: “Sarjjaquï” sas jutjjtjja, ucatsti Macedonia tokenacaruw sarjjaractjja.\nYuspagaratäpan Diosajja. Jupasti atipañarupuniw irpistu Cristomp chica, jiwas tokeraquiw arunacapsa yatiyi mä suma k'apquir kolläcaspas uqham take chekar puriyasina.\nJiwasajj mä suma incienso k'apjamätanwa, cuntejj Cristojj Diosar loktqui ucana. Ucasti take tokeruw purt'i, khespiyatanac taypiru uqhamarac jan khespiyatanac taypirusa.\nJan khespiyatanacataquejj uca incienso k'aphejj mä jan wali jiwayir k'apjamawa, ucampis khespiyatanacataquejj mä suma jacañ churir k'apjamaraquiwa. ¿Qhitiraqui ucsti amuyt'aspa?\nNanacajj janiw Diosan arunacapjja mä alaquip lurañar uñtata churapcti, cunjämatejj yakhepanacajj lurapjje uqhama. Diosan arunacapjja take chuymaw yatiyapjjta, Diosan qhitatanacapjama, Dios nayrakatan parlasa, Cristonquir jakenacjamaraqui.


Bolivia markax laram qutat mayiwipa qhananchawi tukt’awayi | Radio San Gabriel\nLunes, Marzo 26, 2018 - 14:07\nBolivia markax mä qhawqha pachanaka kimsa urunakana Khaysa Holanda Haya markana laram quta tuqit mayiwipata qhananchawayi. Uka qhananchawinakax kimsa urunakana phuqhasiwayi, tunka llatunkani urukipana, pä tunka urukipana ukhamaraki jichhuru pä tunka suxtani urukipana aka achuqa (marzo) phaxsina phuqhataw utjawayi.\nUka qhananchawinx Bolivia markax uñacht’awayiwa kunjams Chile markax jani amtawinaka laram quta tuqit Bolivia markampi phuqki, ukatsti Chile markana laram qutat utji Bolivia markampi phuqhaña. Maysatx kunjamas Chile markax kuntix Bolivia markax sixa ukanaks janiw chiqapakiti inas aruskaspa ukhamsa uñtayañ munawapxi uksa qhananchawayapxarakiwa. Bolivia markax laram quta mayiwix mä derecho ukhamatapa ch’umstäwayi.\nLaram quta tuqit Bolivia markan qhananchañapax tukuwayiwa. Jichhax jutiri pä tunka kismaqallquni urukipana aka achuqa (marzo) phaxsinx Chile markaw qhananchawipa tukxatayani. Ukatxa kimsa phaxsinakanaw Corte internacional de Justicia uksankirinakax kunjams ut’ayapxi fallo satakis ukanakat qhananchapxani.


Usuarios rusos jupanakax 2015 maranx Internet uksan aknïrinakaw uñt’ayapxatayna · Global Voices Aymarata\nJaqukipäw uñt'ayata/apkatata 3 Chinuqa phaxsi 2016 23:41 GMT\nAka blog ullart'apxañäni বাংলা, Malagasy, русский, 한국어, Español, English\nMaran thaqhäwinaka, Google ukax juk'a arunakan RuNet ukan jilapach thaqháwipatw uñt'ayi.\nGoogle ukax ukakipkarakiw maymarat wali uñt'at jamuqanak uñt'ayi.\nWali aski wakichäwinak taypinx Eurovisión Campeonato Mundial de Hockey (Rusiax medalla de plata atipatayna) ukanakax ukankarakiwa, eclipse solar ukat Oscars ukanakas uka taypinkarakitaynawa. Maysatax wali aski wakichäwinakaw llakin jikxatasis makiptatayna: avión ruso A321 ukax jalaqatataynawa, París markanx ataques terroristas ukas utjarakitaynawa.\nApnaqir rusos jupanakax amuyunak thaqhañaruw uchasipxatayna, juk'ampins ISIS (Estado Islámico ukjam uñt'atawa), Leviatán (película rusa ukax wali uñtatapunitaynawa ukampirus atipjasinx mä Globo de Oro ukham katuqatayna) #PrayforParis, yaqhanakamp kuna.\nWali uñt'at jaqinaka wali thaqhatanaka, 2015 maranx waljaniw jiwapxatayna, ukankarakispaw estrella pop Zhanna Friske, político Boris Nemtsov ukhamanwa, leyenda del ballet Maya Plisetskaya, actor Lev Durov ukatx Eldar Ryazanov irpiri. Ukampins Eurovisión rusa Polina Gagarina ukas ukakipkarakiw uka thaqhatanak taypinkana.\nMemes uksataxa, RuNet uksan thaqhäwimpix memes de Carl ukaruw chikanchasiyapxatayna, The Walking Dead ukham uñt'ata jaqi (mä Tv wakichäwi taqins wali munata), kunayman samin isthapit meme meme ukax ch'amaw jaqukipaña «Ничоси«», red social rusa VKontakte ukan yuritayna.\n7 Sata qallta phaxsi 2017Bulgaria\n5 Sata qallta phaxsi 2017Asia Central & Cáucaso\n1 Llamayu phaxsi 2017E.U.A.\n5 Chinuqa phaxsi 2016, 9:28 pm


Deuteronomio 10 - Holy Bible [Aymara Bible 1997] - (Deu 10)\n“Ucatsti Tatitu Diosajj nayarojj saraquitänwa: ‘Pä kala tablanaca waquichasim, nayrïri kalanacjama, ucatsti maderat mä arca lurasiraquim, ucat kolluru maqhatanim nayampi parlañataqui.\nNayaw uca tablanacaru kellkaraquï uca quipca arunaca nayrïri kalanac p'acjctas uca tablanacjama, ucatsti uca maderat lurat arcaruwa imaraquïta’ sasa.\n“Ucatsti acacia sat maderat mä arca luraracta, uqhamaraqui uca pä kala tablanaca waquicht'asinjja, kollu pataruwa ucanac apt'ata maqhatawayta.\nucatsti nayajj kolluta apanisajj; uca maderat lurat arcaruwa imaraquïyäta, cunjämatï Tatitu Diosajj sisquitäna uqhama, ucanwa jichhacama imatäscaraqui.”\n(Israelanquirinacasti Beerot-bene-jaacán sat chekat mistuwayasajj Mosera sat chekaruwa puripjjäna. Uca chekan Aarón chachajj jiwjjaraquïna, uca chekaru amayapajj imataraquïnwa, ucatsti Eleazar yokapaw sacerdotet jupa lanti utt'ayatäjjaraquïna.\nUca chekat mistuwayasinjja Gudgoda sat chekaruw puripjjäna, Gudgoda chekatsa Jotbata sat chekaruw puripjjaraquïna, cawqhantï walja uma phuch'unacajj utjqui ucaru.\nUcapachaw Tatitu Diosajj Leví triburojj ajllïna, suma arust'äwiru mantat arca apañapataqui, ucatsti Tatitu Diosan nayrakatapancapjjañapataqui yupaychasa, uqhamaraqui jupan sutiparu bendiciñataqui, cunjämatï jichhürcama lurasipqui uqhama.\nUcatwa levitanacajj jilanacap taypina jan orakenïpquiti, jupanacan herenciapasti Tatitu Diosawa, cunjämatï Diosajj jupa quipca arscän uqhama.)\n“Nayasti pusi tunca urumpi pusi tunca arumampiw kolluncäyäta, cunjämatï kalltäwin ucanccäyäta uqhama, uqhamaraquiwa jichhas Tatitu Diosajj ist'itäna, ucatsti janiw jumanacarojj t'unjapcaraquïyätamti.\nJan ucasti Tatitu Diosajj nayarojj sitänwa: ‘Saram waquicht'asiraquim marcan nayrap sarañataqui, uqhamata jupanacan sarapjjañapataqui uca orake catuntañataqui, cawquïrtï awquinacamaru churä siscayät ucaru’ sasa.\n“Jichhasti israelit jakenaca, ¿cunsa Tatitu Diosamajj jumanacat mayipjjtamjja? Juparu jach'añchañanacama, jupan thaquipanjam arcañanacama muni, ucatsti munaraquiwa juparu munapjjañanacama, yupaychapjjañama take chuymampi, take jacañamampi,\nuqhamaraqui camachi arunacaparjam, leyinacaparjama sum sarnakapjjañamataqui.\nAmuyapjjaraquim, jumanacan Tatitu Diosamanquiw alajjpachasa, alajjpachan alajjpachapasa, uqhamaraqui acapachan orakenacasa, take cunatï ucan utjqui ucanacasa.\nUcampis Diosajj jumanacan awquinacamaruw ajllïna, munaraquïna, ucatsti jupanacan wawanacaparuwa ajlliraquïna, ucanacasti jumanacäpjjtawa, take marcanac taypita, cunjämatï jichhürcama uñjasisqui uqhama.\n“Jumanacan chuymanacamarojj suma arust'äwiru mantatäquis uca arunaca uchapjjaraquim, jan juc'ampi chuymanacam kalarayasipjjamti.\nJumanacan Tatitu Diosamasti diosanacansa Diosapawa, uqhamaraqui munañaninacansa munañanipawa; jupawa wali jach'a Diosajja, wali ch'amani, ajjsarcaña, take jakerus quipcaqui uñjaraqui, janiraquiwa kollkempis alayasquiti.\nJumanacasti munasiñ chuymampiya qhuyapayapjjam yakha marcat jutir jakerojja, jumanacas yakha marcat jutir jaket uñt'atäpjjaraquïyätaw Egipto marcanjja uca laycu.\n“Tatitu Diosamarojj jach'añchapjjam, yupaychapjjaraquim jupa saparuqui servipjjam; ucatsti cunapachatï juramento lurapjjäta ucqhasti Diosan sutipjjaru lurapjjaraquim.\nCunapachatejj awquinacamajj Egipto marcar puripjjän ucqhajj pakallk tunca jakequïpjjänwa, ucampis jichhajj Tatitu Diosamajj waljaniruw tucuyapjjtam, alajjpach walja warawaranacjama.


Josué 11 - Holy Bible [Aymara Bible 1997] - (Jos 11)\nCunapachatejj Jabín sat Hazor marcan reyipajj ucanac yatïna ucqhajj mä jakenac qhitäna Jobab sat Madón marcan reyiparu, uqhamaraqui Simrón marcan reyiparu, Acsaf sat marcan reyiparusa, jupanacampi mä suma amtäwiru mantañataqui,\ntake cawquïri reyinacatï kollu tokenacan jacapcäna, Jordán vallen jaquirinaca, Cineret kota aynachanacan jaquirinaca, uqhamaraqui Dor pampanacan jaquirinaca, inti jalanta token jaquirinaca,\nuqhamaraqui inti jalanta, inti jalsu token cananeo jaquir jakenaca, amorreonaca, hititanaca, ferezeonaca, kollu token jaquir jebuseo jakenaca, uqhamaraqui Hermón sat kollun jaquir jakenaca, Mizpa sat orakena jaquirinaca; take ucanacampiw arust'asiñ munäna.\nTake uca reyinacasti walja soldadonacampi, walja caballonacampi uqhamaraqui nuwasiñatac carronacampiw sarantapjjäna. Janiraquiw soldadonacas jact'añjamacänti, jupanacasti waljanïpjjänwa kota lacan ch'allanacjama.\nTake jupanacaw mä suma arust'äwiru mantapjjäna, ucatsti Meróm sat uma thiyaruw purintapjjäna uca chekat Israel marcaru t'unjañataqui.\nUcampis Diosajj Josué chacharojj sänwa: “Jan ajjsaramti ni cuna laycusa, nayasti jumarojj arumanthi alwat aca quipca horasaruw juman amparamar catuyäma, jiwarayañamataqui. Ucatsti jumajj caballonacapan cayunacap p'aquiräta, uqhamaraquiw carronacaparus ninampi phichhantäta” sasa.\nUcatsti Josué chachajj take soldadonacapampiw saräna, mä acatjamata Meróm sat uma thiyaru purisina.\nDiosasti Israel marcaruw atipjaña churäna, ucatsti jupanacajj khepat arctapjjäna Sidón uqhamarac Misrefot-maim sat marcacama, uqhamaraquiw arcapjjäna Mizpa sat chekacama jan mayani jiwarayasa.\nJosué chachasti Diosan arsutaparjamajj phokhänwa, caballonacan cayunacap p'aquirasa ucatsti ninampiw carronacaparu phichhantaraquïna.\nUcjjarusti Josué chachajj cuttanisinjja Hazor sat marcar mantasinwa t'unjäna uca marcan suma arust'äwir mantañataqui p'ekenchatap laycu, ucatsti reyiparus jiwayaraquïnwa,\nuqhamaw take ucan jaquirinacaru jiwarayapjjäna. Take cunwa t'unjapjjäna, ucatsti ninampiw marcar phichhantapjjäna.\nUca pachparacwa maynïri suma arust'äwir mantir marcanacarojj luräna, reyinacapar jiwarayasa uqhamaraqui take cunatï utjcän ucanac t'unjasa, cunjämatï Tatitun sirviripa Moisesajj siscäna uqhamar phokhasa.\nUcampis janiraquiw israelitanacajj cawquïri marcanacatï kollu tokenacancapcän uca marcanacarojj ninampi phichhantapcänti, jan ucasti Hazor sat marcaruquiw ninampi phichhantapjjänjja.\nIsraelitanacajj jupanacataquiw take utjirinacjja, uqhamarac uywanacapsa catuntasipjjäna; ucampis take jakenacarojj espadampiw jiwarayapjjäna jan maynirus jacañapa perdonasa.\nDiosajj cuntï Moisesaru siscäna ucanacjja Moisesajj Josué chacharuraquiw säna; Josué chachajj israelitanacarojj uca arsüwinacjja phokhayänwa, janiw cunsa uqhamac pasaycänti.\nUqhamaw Josué chachasti take uca orakenac catuntäna, kollu orakenaca, Néguev sat orake, Gosén orake, Jordán jawiran valle pampanaca uqhamaraqui take Israel marcan kollunacapa, pampanacapa cuna.\nCawqhattï Halac sat kollojj Seir chekaru maqhatqui, Baal-gad chekacama, cawqhantï Líbano sat marcan pampanacapajj Hermón sat kollu thiyancqui, take uca orakenaca Josué chachajj catuntasïna reyinacapar jiwarayas cuna.\nWalja maranacaraquiw uca reyinacampejj nuwasïna.\nUcampisa mä sapa marcaquiw israelitanacampejj suma arust'äwiru mantäna, ucasti Heveo sat marcänwa Gabaón oraken jaquirinaca, ucat qhursarusti take marcanacaw ch'amampi t'unjatäna.\nDios quipcaraquiw uca jakenacarojj chuymanacap kalarayäna jupanacan wali ch'amampi israelitanacampi nuwasiñapataqui, ucata israelitanacan mayaqui t'unjatäñapataqui jan qhuyapayasisa cunjämtï Diosajj Moisesaru sawaycänjja uqhama.\nJaniw Israel marcanjja mä anaquita jach'a jakes utjcjjänti, ucampis Gaza, Gat, Asdod marcanaqui utj-jjapjjäna.\nUqhamaw Josué chachajj takpach orakenaca catuntänjja, cunjämtï Diosajj Moisesaru siscatayna uqhama, ucatsti tunca payan Israelan tribunacaparuw uca orakenac herenciat laquintäna, ucat acsarusti samarañaw uca orakenacanjja utj-jjäna.


Egipto: Unxtasiwinäka 25ni Chinuqa Phaxsit Jamuqanakxata · Global Voices Aymarata\n(es) ukan jaqukipiri\tJuan Pablo Schneider\nJaqukipäw uñt'ayata/apkatata 6 Achuqa phaxsi 2011 12:12 GMT\nAka blog ullart'apxañäni Français, Português, Malagasy, 한국어, Español, 繁體中文, 简体中文, বাংলা, Italiano, 日本語, عربي, English\nAka post qilqatax coberturasan Egipton 2011ni maran arsusiwinakxatawa.\nUnxtasiwinäka 25 de enero jamuqanakana. Mä jamuqax waranq tweets ukharüwa, kunapachatix aka Egipto markanx Twitter jark’antawapxi ukhax jan kuna unxtasiwinakat yatiyañatakiwa.\nLa blogger egipcia, Zeinobia, kullakax jamuqanak waraqt’iriw mist’awatayna, ukhamat cuenta de Flickr uka tuqir apkatt’añatäki, akaskiw yaqhip jamuqapanakaxa.\nukatuqiruw apkatawatayna.Post Washington ukar mantan uñjañataki.\nJayp’utuqirux El-Tahrir Square ukatuqinx waranq waranq unxtasirinakaw uñjasiwana, Midan El-Tahrir o El-Tahrir Square (Plaza El-Tahrir) uka tuqinx waranq waranq jaqinakaw unxtasipxäna, kunjamakitix achuqa phaxsit pä waranq kinsan maranx uñjatänxa, waranq waranq jaqinakaw thakhituqinakar unxtasir mistsuwapxäna, kunalaykutix jupanakax janiw chaxwaw Irak markamp munapkanti.\nJayp’utuqirux Twitter jark’antawapxänxa. juk’amp nayraqataw mä qawqa jaqinakax jamuqanak (fotografías) aka twitpic ukar apkatawapxatäna. @M_Na7as jamuqanak twitpic ukaruw apkatawatäna, El-Mahalla. ukan kunjamas unxtasirinakax fuerzas de seguridadankirinakarux atipjapxänxa.\nEgipto anqatuq markanx jaqinakax unxtasirinakaruw jisk’a cámaranakamp waraqt’apxäna.@MafazAlSuwaidan ukax jamuq taqin uñjt’apxañapatak aka unxtasiwinak apaskanxa jamuq taqin Toronto Canadá uskatt’awäna.\nQhipqhiparux, janiw sint askikiti, @TheOnly Warman ukax jamup uñacht’ayaraki, jach’a k’añaskur walja pallapallanakan phuqhantat aka Maadi markan apst’at uñacht’ayana, yaqhipa jach’a k’añaskunakax Cairo jisk’a thakhinakanx aliqak puriskir unjt’atänwa, ukhama fuerzas locales jupanakar yanapt’añaaki. Ukhamarakiw @alasmariLayal Al Khatib Mirelle Raad Mirelle Raad jupanakax mä machaq makin lurt’awapxäna, kunalaykutix unxtasiwtuqit jamuqanak mä chiqar apthapiñataki , ukhamat aka amtawimp Layal tuiteó: puqt’añataki.\nTukxatayjasasti, Layal ukax mä tuiteóukawa luratayna:\nFue grandioso trabajar con @migheille por una gran causa #jan25. Fotos posteadas en twitter ahora están acá> http://abaadblogs.com/imagefeed/\nWali khusaw @migheille ukam irnaqañaxa, kunalaykutix #jan25. Ukampixa , twitter ukanx jamuqanakax\napkatt’atanxa, jichhax http://abaadblogs.com/imagefeed/ ukankiwa.\nmostremos al mundo, hasta ahora 423 fotos de la manifestación del #jan25 en Egipto, en http://goo.gl/diwO8 x favor compartan muchas personas tuiteando fotos\njamuqanakarakiw aka Egipto unxtasiwtuqitx aka #jan25 utxatäna, aka http://goo.gl/diwO8 ukatuqinx walja\nAka post qilqatax Egipton 2011ni maran arsusiwinakxatawa.


2 Timoteo 1 | Online Bible | New World Translation\nTimoteon Diosar confiyatapatwa Pablojj Diosar yuspäri (3-5)\nDiosat katoqkta ukjja ninäkaspas ukham jukʼamp aqtayam (6-11)\nCheqa yatichäwinakjja arkaskakim (12-14)\nPablon enemigonakapampi amigonakapampi (15-18)\n1 Naya Pablojja, Diosan munañapatwa Cristo Jesusan apostolopätjja, Diosajj Cristo Jesús taypiw jakäwi churañ arsüna, ukanak yatiyañatak uttʼayatätwa. 2 Nayasti juma Timoteo munat wawajaruw qellqansma: Dios Awkina ukhamaraki Cristo Jesús Tatitusan jachʼa munasiñapasa, khuyapayasiñapasa,* sumankañapasa jumampïpan. 3 Diosarojj walpun nayajj yuspärta, kunjamtï nayra awkinakajajj servipkänjja ukhamarakiw nayajj qʼoma concienciampi* Diosar serviskta. Nayajj uruy aruma oracionan ruwtʼaskta ukhajja, jumat amtasipunsmawa. 4 Jachaqtʼasitanakamat amtaskta ukhajja, nayajj wal jumar uñjañ munsma, ukhamat kusisiñajataki. 5 Kunjamsa jumajj Diosar confiyasajj* cheqa chuymampi sarnaqerïta uk nayajj amtapuntwa, nayraqatajj Loida awichamampi Eunice mamamampiw ukham chuymanïpjjänjja, jichhas jumajj ukham chuymanïskakpachätawa, uka toqet janiw pächaskti. 6 Ukatwa nayajj jumar amtayansma, kuntï Diosat katoqkta ukjja ninäkaspas ukham jukʼamp aqtayañamataki, ukjja kunapachatï nayajj amparamp loqjjatksma ukhaw katoqtajja. 7 Diosajj churkistu uka espíritu santojja,* janiw ajjsarir* jaqer tukuykistuti,* jan ukasti chʼamani, munasiñani, suma amuytʼasiri jaqëñasatakiw yanaptʼistu. 8 Ukhamajj jan jumajj Tatitusat* yatiyañjja phenqʼasimti, janirak nayatsa phenqʼasimti, nayajj Tatit laykuw carcelan llawintatäskta. Antisas jumajj suma yatiyäwinak laykojja, Diosan chʼamapar confiyasajj tʼaqesiskakim. 9 Jupaw jiwasarojj salvistu, juparakiw santo jaqëñasatakejj jawsistu, ukampis janiw luratanakas laykojj jawskistuti, jan ukasti amtanakap layku ukhamarak wali khuyapayasiñap* laykuw jawsistu. Jupajj nayra tiempotpachwa Cristo Jesús taypejj jachʼa khuyapayasiñampi uñjistänjja. 10 Jichhajj jiwasar Salviri Cristo Jesusan uñstanitapatwa Diosan wali khuyapayasirïtapajj* wali qhan amuyasjje. Cristow jiwañ chhaqtayjje, juparakiw suma yatiyäwinak taypejj kunjamatsa jan tukuskir jakañ katoqsna uk qhanañchistu. 11 Nayajj mä yatiyirjama, mä apostoljama, mä yatichirjam uttʼayatätwa, ukhamat uka suma yatiyäwinak yatiyañajataki. 12 Ukatwa nayajj tʼaqesiskta, ukampis janiw phenqʼaskti. Khitirutejj nayajj creykta uka Diosarojj uñtʼtwa, kuntï nayajj jupar katuykta ukjja juicio urkamaw imaskani, janiw ukat pächaskti. 13 Kuna cheqa* yatichäwinaktï nayat katoqkta uka yatichäwinakjja arkaskakim. Cristo Jesusamp mayakïtam laykojja, uka cheqa yatichäwinakarojj Diosar confiyasa* munasiñamp sarnaqasa arkaskakim. 14 Kunatï jumar katuyatäki ukjja, espíritu santon yanaptʼapampi sum cuidam, uka espíritu santojj taqe jiwasampïskiwa. 15 Asia provinciankir taqe jaqenakajj kunjamsa nayat jitheqtapjjäna ukjja sum jumajj yatisktajja. Figelo, Hermógenes uka jilatanakamppachaw nayat jitheqtapjjäna. 16 Tatitusti Onesíforo jilatan utapat khuyaptʼayaspan.* Jupajj walja kutiw nayarojj chʼamañchtʼitäna, janirakiw cadenanakampi chinuntatätaj laykojj phenqʼaskänti. 17 Antisas jupajj Roma markankaskäna ukhajja, katuñkamaw nayarojj wal thaqetäna. 18 Juicio urunjja Jehová* Tatitojj Onesíforo jilatat khuyaptʼayaspan.* Kunjamsa jupajj Éfeso markan servïna uksa jumajj sum yatiraktajja.\n^ Jan ukajja, “iyawsasajj”.\n^ Variante: “janiw jiwtayasir”.\n^ Jan ukajja, “Diosajj janiw ajjsarir chuyma churkistuti”.\n^ Variante: “khariptʼayasirïtapjja”.\n^ Jan ukajja, “iyawsasa”.\n^ Variante: “khariptʼayaspan”.


Jesusajj humilde chuymanïñwa yatichäna | Jesusan sarnaqatapa\nJesusajj humilde chuymanïñwa yatichäna\nJESUSAJJ JIWAÑAPATWA MAYAMP PARLÄNA\nCHAWLLA LAKAT APSUTA QOLLQEMPIW IMPUESTO PAGÄNA\n¿KHITIS DIOSAN REINOPAN JUKʼAMP JILÏREJJA?\nCesarea de Filipo markan Jesusajj kʼajkir tukkäna ukhamarak demonion mantata mä waynitur qollkäna uka qhepatjja, Jesusajj discipulonakapampikiw Capernaúm markar saräna. Kawki cheqnamsa saräna uk ‘janiw khitin yatiñapsa munkänti’ (Marcos 9:30). Ukhamatwa discipulonakaparojj jupan jiwañapjjat parläna, ukhamaraki Diosan arunakap yatiyasipkakiñapatak wakichäna. Jesusajj akham sänwa: “Jaqen Yoqapajj jaqenakan amparapar apjjaruyataw uñjasini, ukatjja jiwayapjjarakiniwa, ukampis kimsïr urunwa jupajj jaktayatäni” sasa (Mateo 17:22, 23).\nJesusan jiwañapatjja discipulonakajj yatipjjänwa, nayraw jupanakar uka toqet parljjäna, ukapachan Pedrojj janiw uk creyiñ munkänti (Mateo 16:21, 22). Ukhamarusa kimsa apostolonakajj Jesusar kʼajkir tukur uñjapjjäna ukhajja, ‘Jesusan sarjjañapat’ parlirwa istʼapjjäna (Lucas 9:31). Kunjamsa Jesusan arunakapajj phoqasini uk janis sum amuyapkchïnjja, arkirinakapajj uka arunak istʼasajj “wal llakisipjjäna” (Mateo 17:23). Ukampis Jesusan jiwañapat jisktʼañ ajjsarayasipjjänwa.\nUkatjja Capernaumaruw puripjjäna, uka markanwa Jesusajj jilpach yatichirïna, apostolonakas uka markatäpjjarakïnwa. Ukanjja templotak impuesto cobririnakaw Pedror jakʼachasipjjäna. Jupanakajj janiw impuesto pagkiti sasin inas Jesusar juchañchañ munapjjchïna, ukatwa Pedror akham jisktʼapjjpachäna: “¿Yatichirimajj [templotak] pä dracma qollqe impuestot paguiti?” sasa (Mateo 17:24).\nPedrojj “jïsa, paguiwa” sasaw säna. Kunatï paskäna ukjja Jesusajj yatiskänwa, ukatwa utankjjasin akham sasin jisktʼäna: “Simón, ¿jumajj kamsasmasa? ¿Khitinakas reyinakarojj impuestonak pagapjje, wawanakapati jan ukajj yaqhanakacha?” sasa. “Yaqhanakaw pagapjje” sasaw jupajj säna. Uk satasti Jesusajj sarakïnwa: “Ukhamajj reyin wawanakapajj janiw impuestonak pagapjjañapäkiti” sasa (Mateo 17:25, 26).\nJesusan Awkipajj taqe kunjjar munañäni Reyiwa, juparuw templon adorapjjarakïna. Ukhamajj Jesusajj Diosan Yoqapjamajj janiw templotak impuestonak pagañapäkänti. Ukampis Jesusajj sänwa: “Jupanakar jan lanktʼayañatakejj qotar saram, chawlla katuñ anzuelo umar jaqontäta, ukatjja nayrïr chawlla katusajj lakap ansatatayäta, ukanwa mä qollqe jikjjatäta, uka qollqwa nayampit jumampit churanjjäta” sasa, uka qollqejj pusi dracmar mistutänwa (Mateo 17:27).\nDiscipulonakapajj Jesusan ukaruw jutapjjäna, Reinon khitis jilïrïnejja uk yatiñwa munapjjäna. Uka pachpa discipulonakapaw jiwañapat Jesusar jisktʼañ ajjsarayasipjjäna, jichhajj jan ajjsartʼasaw kunas jupanakampejj pasani uk jisktʼañatakejj jakʼachasipjjäna. Jesusajj amuyunakap yatiskänwa. Capernaúm markar jutasipkäna ukhaw uka toqet jiskhisis jutapjjäna. Ukatwa Jesusajj jisktʼäna: “¿Kunjjatsa jumanakajj thakin jiskhisipjjta?” sasa (Marcos 9:33). Amukïpjjänwa, khitis jupanakat jilïrejj uka toqetwa thakin jiskhisipjjäna, ukatwa phenqʼasipjjäna. Ukhamaruw apostolonakajj akham sasin Jesusar jisktʼapjjäna: “¿Khitis alajjpachankir Reinon jilïrïnejja?” sasa (Mateo 18:1).\nDiscipulonakapajj kimsa maraw Jesusan yatichäwinakap istʼapjjäna, luratanakapsa uñjapjjarakïnwa, ¿kunatsa khitis jilïrïnejj sasin jiskhisipjjpachäna? Cheqansa jupanakajj pantjasirinakapjjänwa. Uka tiemponjja religión pʼeqtʼirinakajj jilïrïñsa aytatäñsa wal munapjjerïna, ukatwa discipulonakajj ukham amuyapjjarakpachäna. Ukhamarusa, Pedrorojj uka nayrakiw Jesusajj “Reinon llavenakap churäma” sasajj säna, inas uk yatisajj jilïrïkaspas ukham amuyaschïna. Santiagompi Juanampejj Jesusan kʼajkir tukutapwa uñjapjjäna, inas uk uñjasajj jilïrïpkaspas ukham amuyasipjjarakchïna.\nUkhamajja Jesusajj discipulonakapan amuyunakap cheqañchañatakiw mä wawar jawsäna, jupanak taypir saytʼayasasti sarakïnwa: “Qhanakwa sapjjsma, jumanakatejj ukhamäsipkakïta, janirak wawanakjam tukupkäta ukhajja, janiw kunjamatsa alajjpachankir Reinorojj mantapkätati. Antisas khititejj aka wawar uñtat jiskʼar tukkani, ukaw alajjpachankir Reinon jilïrïnejja. Khititejj aka wawanakat mayniru nayan sutij-jjar katoqki ukajja, nayaruw katoqarakitu” sasa (Mateo 18:3-5).\nJesusajj wali sum yatichäna, janiw discipulonakapatakejj coleraskänti, janirakiw envidiasirïpjjtawa, jumanakatakiw taqe kunsa munapjjtajja sasinsa siskänti. Jan ukasti mä wawat parlasaw yatichäna. Wawanakajj janiw jilïrïñsa, ni wali aytatäñsa munapkiti. Discipulonakaparojja wawanakjam chuymanïpjjañapatakiw Jesusajj yatichäna. Tukuyañatakejj akham sarakïnwa: “Khititejj taqe jumanak taypin jiskʼar tukusin sarnaqki ukaw jilïrejja” sasa (Lucas 9:48).\nCapernaúm markar sarkasajja, ¿kuna toqetsa Jesusajj discipulonakapar mayamp parläna, uk istʼasajj discipulonakapajj kamachapjjänsa?\n¿Kunatsa Jesusajj templot impuesto jan pagañapäkäna, ukampis kunatsa pagäna?\n¿Kunatsa discipulonakapajj jilïrïñ munapjjpachäna, kunjamsa Jesusajj cheqañchäna?


Bible in one year - Aymara Bible 1997 - February 29\n1. Tatitusti Moisesarojj Sinaí kollun parläna; aqham saraquïnwa:\n2. “Israelitanacarusti aqham saraquim: Cunapachatejj jumanacajj cuna oraktejj churapcäma ucaru mantjjapjjäta ucapachasti orakejj samaraniwa, uca samaräwisti Tatitutaquiraquïniwa.\n3. Yapunacamjja sojjta maraw yapuchasipjjäta. Uqhamaraqui uva yapunacamsa sojjta maraw qhuchhurapjjaraquïta, uca uva achunacsa apthapipjjaraquïta,\n4. ucampisa pakallko mara purinjjepansti orakejj samaraniwa, uca samaräwisti Tatitutaquiraquïniwa; uca marasti janipun yapunacamjja yapuchapjjamti, janiraqui uva alinacamsa qhuchhurapjjamti;\n5. janiraqui yawthapipjjamti jupapacha alcani uca trigonacjja; khepa cosecha apthapitatjja, janiraqui jan qhuchhurat uva alinacatsa uvanacjja apthapipjjamti, orakejja marpacha samarañapapuniwa.\n6. Cuntejj orakejj jan yapuchatäcasina achcani, uca samaraña maranacapanjja, ucasti jumanacan mank'añataquïniwa, uywatanacamana, sirvirinacamana, uqhamarac cawquïri jakenacatejj jaya marcat jutasin jumanac taypin jacapcani ucanacataquiraquïniwa;\n7. uqhamarac uywanacamataquisa, uca quipcaraqui montenquiri animalanacataquisa. Cuntejj orakejj achcani ucajj jumanacan mank'añataquïniwa.\n8. “Jumanacasti pakallko semananaca sapa mara jact'apjjäta, jan ucajj pakallko maranacsa, uca pakallko maranacsti pakallko cutiraquiw jact'apjjäta, takpachasti pusi tunca llätuncani maranacaw jact'asini,\n9. uca marana pakallko phajjsi sarakjjepansti, uca phajjsina tunca uru sarakatarusti, cunürutejj juchanacat pampachatäña jicjjataña urüqui ucapachasti jumanacajj mä pututu phust'apjjäta take aca marcpachana.\n10. Pheska tunca mara purinjjepansti jumanacajj uca mararojj mä khespiyasiñ maratwa catokapjjäta; uca marasti khespiyasiña maräniwa, uca marasti take marcpachana takenitaqui khespiyatäñajja utjatapwa yatiyapjjäta. Uca marasti take jakewa utaparu cutt'jjani familiapan ucaru, uqhamarac orakenacapsa tumpasjjaraquini.\n11. Uca pheska tunca marasti jumanacataquejj khespiyasiña maräniwa, uca marasti janiw jumanacajj yapuchapcätati, janiraquiw jupapacha jiliri trigsa yawthapipjjätati, janiraquiw uva yapumat achunacapsa apthapipjjätati,\n12. uca marajj jumanacataqui khespiyasiña marätap laycu, uqhamarac mä suma kollana marätap laycu. Cuntejj orakejj jupapacha achcani ucacwa mank'apjjäta.\n13. “Uca khespiyasiñ maransti jumanacajj takeniwa orakenacamjja tumpasjjapjjäta.\n14. Maynitejj mä orake aljani jan ucajj alasinisa, ucasti jan maynitjja engañañaru uchaspati;\n15. qhititejj alascani ucasti mä suma alapa pagañapawa, kawkha maratejj pasqui ucat suma jact'asina, cunapachatejj khespiyasiñ marajj utjcän ucqhatpacha, aljiristi kawkha maranacas uca oraket cosechsuñajj utjascaraqui ucarjamaraquiw aljañapa;\n16. walja maranaca cosechañataqui utjascchi ucapachasti uca oraken alapajj jilaraquïniwa. Juc'a maranacaqui cosecha apsuñataquejj utjchi ucapachasti alapajj juc'aquiraquïniwa, cunatejj aljasqui ucasti kawkha maratejj cosechañataquejj utjqui ucaw aljasejja.\n17. “Jan qhitisa yakharu jan walinac lurpati. Diosarusti ajjsartapjjaraquim. Nayätwa jumanacan Tatitu Diosamajja.\n18. Nayan leyinacajjarjama sarnakapjjam, arsutanacajjarusti phokhapjjaraquim. Ucanacarusti phokhapjjapunim, ucapachaquiw uca orakenjja cusisita jacasipjjaraquïta.\n19. Orakesti sumwa achuraquini, jumanacasti uca orakenjja cusisitaw jacasipjjaraquïta, ucatsti uca achunacjja sist'asiñcamaw mank'asipjjaraquïta.\n20. “Inas jumanacajj sapjjaraquisma: ¿Uqhamasti cunraqui pakallko mara purinjjani ucapachasti mank'añänisti, jan yapuchcañäni, janiraqui cosecha apthapcañäniti ucapachasti? —sasa.\n21. Nayaw jumanacarojj sojjtïri maräqui ucanjja bendicionanac apayasinipcäma, ucapachasti cosechjja jilarquiri quimsa marataquiw apthapipjjaraquïta;\n22. uqhamwa jumanacajj cuna granotejj imata utjcani ucat mank'apjjäta, quimsakallko mara purincani ucapacha yapuchasipcäta ucañcamajja, uqhamarusa llätunquiri maracamaw mank'asipcaraquïta cosecha apthapiñajj puriniñapcama.\n23. “Orakesti janiraquiw wiñayataqui aljatäñapäquiti, orakejj nayanquiwa; jumanacasti aca orakenjja sart'iri jakenacaquïpjjtawa.\n24. Uqhamasti jumanacajj cawquïri orakenactï catupjjäta, uca orakenacsti nayra orakeniruw cuttayjjapjjäta, jupanacaw wasitat uca orakenacjja tumpasjjapjjaraquini.\n25. “Mayni marca masimatejj aynacht'ata uñjasini, ucat orakepa jumar aljätamjja, ucapachasti mayni jac'a familiapaw jutani, ucat uca orakjja cutsuyjjaraquini, cuntejj familiapajj aljcatayna uca.\n26. “Cunapachatejj maynejja jan jac'a familianïcani, cawquïritejj uca orake cutsuycaspa uca. Ucapachasti uca jakejj kollke tantt'asini uca orake cutsuyasjjañataqui,\n27. ucat suma tantiyt'araquini kawkha maranacasa pasjjatayna uca orake aljatapatjja, ucatsti alasirirojj kawkhatejj kollkejj churaña waquisqui ucqhwa cuttayjjaraquini, ucatsti jupajj wasitatwa orakepjja tumpasjjaraquini.\n28. Ucampisa janitejj kollkejj ucacama utjarapcani uca orake cutsuyasjjañataqui ucapachasti uca orakejj alasirin amparapancascaquiniwa, khespiyasiñ mara puriniñapcama; ucapachaw uca orakejj wasitata cutsuyatäjjaraquini, aljiristi wasitatwa uca orakjja catusjjaraquini.\n29. “Maynitejj mä uta mä marcana aljasini, uca marcasti jach'a perkanacana muyuntayata marcaraquïni ucapachasti uca aljasirejj aljatat ucsarusti mä maraw utjasqui uca uta cutsuyasjjañataquejja.\n30. Ucampisa uca utatejj uca marana jan cutsuyatäcani ucapachasti alasirimpiquiw uca utajj kheparjjani, uqhamarac wawanacapampisa. Janiw uca utajj khespiyatäcjjaspati khespiyasiña maranjja.\n31. Ucampisa cawquïri utanacatejj jan perkani marcanacanccani ucanacasti pampa orakenacjamaquïscaniwa; cutsuyasitäscaspawa, uqhamarac khespiyasiñ maransa khespiyatäscaraquispawa.\n32. “Levitanacasti wasitatjja cutsuyasjjapjjapuniniwa cawquïri utanacatejj jupanacan marcanacapancqui ucanacjja.\n33. Cawquïritejj cutsuyascani ucatejj mä levita jakëni ucasti uca utatjja mistuwayjjañapawa khespiyasiña maranjja, cawquïritejj levitanacan marcapäqui ucaruw sarjjañaparaqui, cawqhantejj utapajj utjqui ucaru, levitanacan utapasti cawquïritejj levitanacan marcapan utjqui ucaquiwa, take israelitanac taypinjja.\n34. Cawquïri uywa awatisiña orakenacatejj levitanacan marcapan utjqui ucanacasti janipuniw aljatäcaspati, uca orakenacajj wiñayataqui levitanacataqui satätap laycu.\n35. “Mayni marca masimatejj aynacht'ata uñjasini, ucat juman ucaru jutaraquini yanapa mayiñataqui, ucapachasti jaya marcat jutiri jakëcaspasa uqhamwa catokäta, jupsti utamaruw catokaraquïta.\n36. Cuntejj mayt'cäta ucanacatsti janipun cunsa apakamti, janiraqui interesanacsa wayt'amti; ucampisa Diosamaru ajjsartam, uca marca masimarojj utamaru catokaraquim.\n37. Cuna kollktejj mayt'cäta ucatsti jan interesanac cobramti, janiraqui cuna mank'tejj churcäta ucatsa cobrasimti.\n38. Nayätwa jumanacan Tatitu Diosamajja, nayaw jumanacarojj Egipto oraket apsunipjjsma, ucatsti aca Canaán orake churapjjaracsma, nayajj jumanacan Diosamäñajjataqui.\n39. “Mayni marca masimatejj aynacht'ata uñjasini, jumampïcasina, ucat jumaru aljasjjaraquïtam ucapachasti jan juparojj mä esclavorjama irnakayaraquimti.\n40. Juparusti utaman nacirïcaspasa, jan ucajj mä korpachasiri jakëcaspasa uqhamaru uñjam. Jumataquisti khespiyasiñ mara puriniñapcamaw irnakaraquini,\n41. ucatsti utamatjja mistuwayjjaraquiniwa take wawanacapampi, cawqhancquitejj familianacapajj ucqharuw cuttawayjjaraquini pachpa orakeparu,\n42. jupanacajj nayan sirvirinacajjätap laycu; nayaw jupanacarojj Egiptot apsunta janiw jupanacajj esclavot aljatäñapäquiti.\n43. Jan jupanacarojj khoru cancañampi uñjamti, jan ucasti Diosaru ajjsartam jupajj jumanacan Diosapätap laycu.\n44. “Jumatejj esclavonacanïña munsta ucapachasti yakha marcanacat alasim, cawquïri marcanacatejj juman marcama jac'ancqui ucanacata.\n45. Yakha marcat jutiri jakenacsa, cawquïrinacatejj jumanac taypin jacapqui ucanacarusa, uqhamarac marcaman nazqui uca wawanacaparusa alasiscaraquismawa jumancañapataqui.\n46. Ucatsti wawanacamarojj mä herenciäcaspasa uqhamwa jaytjjapjjaraquïta, cunapachatejj jumanacajj jiwjjapjjäta ucapacha. Wawanacamasti uca esclavonacampejj sirviyasisipcaraquiniwa. Ucampisa janipuniw jumanaca israelitanacajj cawquïri jila masinacamarusa wali khoru cancañampi apnakapjjañamäquiti, janiraquiw t'akhesiyañamäquisa.\n47. “Yakha marcat jutir jaketejj jumanaca taypina jaccasina kamiri tucuni, ucampisa uca jaya marcat jutiri jaken uta jac'apan mayni israelita jakejj pobreru tucuraquini, ucat uca israelita jakejj uca jaya marcat jutiri kamiri jakeru aljasjjaraquini, jan ucajj yakha jaya marcat jutir jakerusa,\n48. uca israelita jakensti waquisiscaquiwa libre sarnakasiñ alasiñapajja, aljatäcchin ucqhasa. Ucampis khespiyatäjjaspawa mayni jilanacapana,\n49. mä tío, jan ucajj mä primo jilasa, jan ucajj cawquïri jac'a familiasa ucanacaw juparojj khespiyapjjani, jan ucajj jupa quipcasa khespiyasjjaquiraquispawa, kollkepatejj utjaspa ucapachajja.\n50. Ucsti sumwa tantiyt'asiraquini cuna maratejj jupajj aljatäcäna uca, ucatsti kawkha maratejj khespiyasiñ marataquejj jilt'qui ucwa tantiyt'araquini; uca alañ alapasti kawkha maratejj jilt'qui ucarjamaraquïniwa, kawkha maratejj irnakcatayna ucanacasti suma tantiyt'ataraquïniwa cunjämarutejj irnakerinacarojj pagatäqui uqhamarjama.\n51. Walja maranacatejj utjascchi, ucapachasti kawkhatejj pagañajj waquisqui ucqha kollke khespiyasiñataquejj cuttayjjani, cunapachatejj jupajj aljatäcän uqhamarjama,\n52. ucampisa khespiyasiñapataquejj juc'a maranacaquitejj jilt'cani ucapachasti, kawkha maranacatejj khespiyatäñataquejj jilt'qui ucarjamaquiw kollke cuttayjjaraquini.\n53. Juparusti mä marataquis irnakañapataqui jawsatäcaspas uqhamarjamaraquiw uñjatäni; uca jake masimarusti janiraqui khoru cancañampi uñjamti.\n54. “Uca maranacantejj jan uca jakejj khespiyatäcani ucapachasti, cunapachatejj khespiyasiñ maranacajj purinjjani ucapachaquiw khespiyasjjani, take wawanacapampi.\n55. Israelitanacasti nayan sirvirinacajjaraquiwa, nayan sirvirinacajjawa; nayaw jupanacarojj Egipto marcat apsuniracta. Nayätwa jupanacan Tatitu Diosapajja.\n6. ¡Tatitojj kollanäpan, jupaw mayisitajjarojj ist'i!\n7. Tatituw ch'amajjajja, arjjatirejjasa: juparuw takpach chuymamp iyawsta, jupasti yanapt'ituwa. Chuymajjajj cusisitawa, Tatituruw k'ochü, yuspagararaquï.\n8. Tatituw marcapar ch'amañchirejja, juparaquiw ajllit reyipar yanapirisa, arjjatirisa.\n9. Tatay, marcamarojj khespiyaquimaya, jumar iyawsirinacar asquinac churam; awatirir uñtat jupanacar uñjam, ¡wiñayapun amparamampejj irpam!\n19. Wali parlañanjja jucha lurañawa utji, ucampis horasapar amuct'añasti yatiñ cancañanquiwa.\n20. Asqui jaken arunacapajj k'omachata kollkjamawa, ucampis ñankha jaken amuyupasti jan cunataquiwa.\n21. Asqui jaken arunacapajj waljaninacaruw yatichi, ucampis jan yatiñani jakejj jan amuyt'asirïtap laycuw jiwi.\n30. Uca khepatsti apostolonacajj Jesusamp jiquisjjasinjja, take cuntejj luranipcäna yatichanipcaraquïna ucanac yatiyapjjäna.\n31. Jesusasti jupanacarojj sänwa: —Jutapjjam, mä wasar chekar samart'ir sarapjjañäni —sasa. Uqham säna jakenacan waljanïpjjatap laycu, sarirejj sarascänwa, puriniristi purisincaraquïnwa, janiraquiw mank'asiñataquis tiempojj utjcänti.\n32. Uqhamasti Jesusampi discipulonacapampejj mä botet sarapjjäna wasar chekaru.\n33. Ucampis Jesusar uñt'ir jakenacajj, sarir uñjapjjäna. Take marcanacat mistusinsti, jalapjjänwa, botet saririnacat sipansa nayra puripjjaraquïna.\n34. Jesusasti botet mistusinjja, walja jakenacaruw uñjäna. Jupanacatsti qhuyapt'ayasïnwa jan awatirin ovejanacjamäpjjatap laycu. Ucatsti walja yatichäwinac yatichañ kalltäna.\n35. Jayp'untjjepansti discipulonacajj Jesusar jac'achasisinjja sapjjänwa: —Niy jayp'öjjewa, janiraquiw cunas aca chekanjja utjquiti.\n36. Jakenacar qhitanucjjam, jac'a marcanacat t'ant'a alasir sarapjjañapataqui, janiw jupanacanjja cuna mank'añanacapas utjquiti —sasa.\n37. Jesusasti jupanacarojj sänwa: —Jumanacay mank'añjj churapjjamjja —sasa. Discipulonacapasti ucjjarojj sapjjänwa: —¿Nanacati pä patac denario kollkempi t'ant'a alanipjjerista mank'ayañataquejja? —sasa.\n38. Jesusasti jupanacarojj sänwa: —¿Kawkha t'ant'as utjapjjtam? Uñjanipjjam —sasa. Jupanacasti uñjasinjja: —Pheska t'ant'ampi pä chawllampiquiw utjapjjetu —sapjjänwa.\n39. Ucjjarusti Jesusajj: Jakenacajj tam tama ch'ijir konurapjjpan sänwa.\n40. Jakenacasti tam tamawa konurapjjäna, patacata, pheska tuncata.\n41. Jesusasti pheska t'ant'ampi pä chawllampi apjjarüna, ucatsti alajjpach u ñtasaw yuspagaräna. T'ant'a pachjasinsti discipulonacaparuw churäna, jakenacar laquinokañapataqui. Pä chawllatsti uca pachparaquiw takeniru laquinokayaraquïna.\n42. Takeniw sist'asiñcam mank't'asipjjäna.\n43. T'ant'a puchunacampi chawlla puchunacampsti, tunca payan canasta phokhwa apthapipjjäna.\n44. Mank'apcän ucanacasti pheska waranka chachanacänwa.\n45. Ucjjarusti Jesusajj discipulonacaparuw qhitanucüna botet maqhatapcañapataqui Betsaida marcaru. Ucchañcamasti jupajj jakenacaruw qhitanucjjaraquïna.\n46. Jakenacar qhitanucjjasinsti, Jesusajj kolluruw saräna Diosat mayisiri.\n47. Niy arumt'jjän ucqhasti botejj chica kotancjjänwa, Jesusasti sapaquiwa wañancascäna.\n48. Discipulonacapar thaya contra ch'am tucusquir uñjasinjja, niya khantati horasaruwa Jesusajj uma pat saräna, jupanacar jicjjatañataqui. Purisinsti jupajj nayrt'irjamänwa.\n49. Discipulonacapasti uma pat jutasquir uñjasinjja wararipjjänwa: ¡Almäpachaw! sasa.\n50. Takpachaniw uñjapjjäna, mulljasipjjaraquïna. Ucampis Jesusajj jupanacaruw parljjayäna: —¡Jan mayjt'asipjjamti, janirac ajjsarapjjamsa, nayäsctwa! —sasa.\n51. Jesusasti jupanacar jac'achasisinjja botjjaruw mistüna, thayasti t'acurjjaraquïnwa. Discipulonacapasti uc uñjasinjja wali mulljataw muspharapjjäna.\n52. Jupanacajj janiw amuyt'apcänti cuna milagrtï t'ant'anacamp lurascän ucjja, kala chuymanïpjjatap laycu.\n53. Kota qhurcatar maqhatasinsti, Genesaret orakeruw puripjjäna. Botsti kota thiyaruw chint'apjjäna.\n54. Jupanacasti botet mistupcäna ucspachaw jakenacajj Jesusar uñt'apjjäna.\n55. Ucatsti jupanacajj take uca chekanacar yatiyiriw jalapjjäna. Uc ist'asinsti jakenacajj cunayman usutanacaruw callanipjjäna, cawqhantï Jesusajj jicjjatascän ucqharu.\n56. Cawqui chekarutï Jesusajj purcänjja, jisc'a marcarusa, jach'a marcarusa, pampanacarusa, usutanacjja callenacaruw apnokapjjäna. Jesusarusti achict'asipjjaraquïnwa: Tatay, isimacsay llamct'ayapjjeta, sasa. Take qhitinacatï jupar llamct'apcän ucanacajj c'umaraptapjjänwa.


Números 17 - Holy Bible [Aymara Bible 1997] - (Núm 17)\nTatitu Diosasti Moisesarojj sänwa:\n“Take israelitanacar parlam, sapakat tribut jilïrinacapajj mä vara apanipjjpan, junturusti tunca payan varanaca. Ucatsti jumaw sapakat maynin sutipa kellkaraquïta,\nucampisa Leví tribun varaparojj Aarón chachan sutipwa kellkaraquïta, mä varaw utjañapa sapakat tribun jilïripatjja.\nUcanacsti uchaniraquïtaw Jiquisiñ Carparu, sumancayiri arcan uñcatasiparu, cawqhantejj nayajj jumanacampi jiquiscta ucqharu.\nNayaw chillctayä cawquïrirutejj ajlliscta ucan varaparojja, uqhamatwa israelitanacajj jan mayampi jumanacatjja cuna jan walinacsa parlasipcañapataqui nayan nayrakatajjana” sasa.\nMoisesasti uca quipca arunacwa israelitanacarojj parläna, sapa tribun jilïripaw mä vara churapjjäna; takpachasti tunca payan varanacänwa, Aaronan varapas ucancaraquïnwa.\nMoisesasti varanacjja Tatitun nayrakataparuw uchäna Jiquisiñ Carpanjja.\nKhepärmanthisti, cunapachatejj carparu sarcän ucqhajj uñjänwa Aaronan varapa, cawquïritï Leví tribunquirïqui ucaru. Ucasti ch'ojjñatatatänwa; laphinacani, pankaranacani uqhamarac almendra achunacas pokorata.\nUcatsti Moisesajj Tatitun nayrakatapatjja takpacha varanacwa apsunïna, israelitanacaruw uñacht'ayaraquïna; uñjasinjja sapakat mayniw varapa aptasjjapjjäna.\nUcatsti Tatitojj Moisesarojj sänwa: “Wasitat uchanim Aaronan varapjja sumancayiri arcan nayrakataparu, ucqharu imaniraquim aca naya contra sayt'asir marcatac mä chimpüñapataqui. Uqhamatwa naya nayrakatat jan wali parläwinac apakäta, ucatsti janiw jiwapcaraquiniti” sasa.\nMoisesasti cunjämtejj Tatitu Diosajj siscäna uqhamarjamaw take cunsa luräna,\nucampis israelitanacajj Moisesarojj sapjjänwa: “Aynacht'atätanwa. ¡Takpachaniw jichhajj jiwarapjjañäni!\nKollan Tatitun nayrakatapar jac'achasiristi takeniw jiwarapjjejja. ¿Takeniti jiwasasti jiwarapjjaraquiñäni?” sasa.


Global Voices Aymarata » Gaël Brassac jilamp aruskipawi, jupax Global Voices ukan jaqukipiripawa · Global Voices Aymarata » Print\nJaqukipäw uñt'ayata/apkatata 21 Qasäwi phaxsi 2011 9:59 GMT 1\t · Qillqiri Claire Ulrich (en) ukan jaqukipiri\tNatasha D'Souza, Gabriela García Calderón Orbe, Victoria Tinta Quispe\nCategoria-naka: Francia, Japón, Citizen Media, Desastres, Perfiles de Blogueros\nAka aruskipawix Global Voices ukan yanapirinakapxatawa . Jupanakax mä arut yaqha aruruwa jaqukipt'apxi, Global Voices ukan ullart'irinakapataki (lectores) abril phaxsina 2010 marana.\nMä markan chiqa amtapaxa, mayni ullart’irin Global Voices ukan yanapt’iripar tukuñawa. Japón markax Gaël  ukan jach’a llakisiwipawa. Bangladesh ukan iyawsawiparuw Global Voicesa ukax katji.\nAkanwa , uraqpachat Global Voices ukan bloguerunakan ukhamarak jaqukipirinakan yaqha jamuqanakap uñjapxasma.\nGael Brassac: Global Voices ukarux 2009ni mara qalltaruw jach’a yatiñ utan jikxata, kunapachati, asiatico markat geopolíticos ukxat mä yatxataw lurkayat ukja. Prensanx juk’akinaw yatiyawinakaxa, ukampirus Global Voices ukanx mä aski qilqatwa  jikxata, Rezwan  yanapt’irin qilqata, walwa yanapt’itu, juk’at juk’atw sitio web ukatak jaqukipañ qallta; jichhax autor  ukjamaw yanapxta.\nGB: Nayrïr qilqat jaqukipkt ukax Egiptotawa, 2010 marana sutitijax sutitijax Khalid ukanwa janiw tiruristakiti  sas p’iqincht’ataw sasaw uñt’ayäna, kunalaykuti jupanx policía local tuqitx walja jan wali waraqt’at jamuqanakaw utjana, kipka palla pallanakan jiwayatanwa. Uka qilqatax estado de egipcio ukan corrupción utjatapat uñt’ayana, ukata mä mararux taqi kunas turkakiptawayxanwa, ukatsti sartasisinakax janiw Khaled  sutinirux armapkanti.\nGB: ¡Walja Club Dorothée televisiónanakaw juchani. Waynaxt ukhatw La aventura bizarra de Jojo , GTO , Rurouni Kenshin  ukat yaqha qilqatanakamp ullañ qallta. Maysatax literatura ukanx Murakami Ryu , Haruki Murakami , Osamu Dazai  y Ryosuke Akutagawa¿Jichha jan waltawirux kunjamsa Franciatpach uñjta?\nGB: Japónan uraq khathati , tsunami, Fukushimat planta nuclear ukan jan walt’aw utjki, ukat mä simanatx wali mulljatayatwa. Wali jak’ataw yatiyawinak sarayta, ukatx uka yatiyawinakax janiw chiqpach yatiyaskanti, juk’at juk’atwa p’arxtayitu, mä sapa yatiyaw yatiyañwa  apsta. Ukampirus nayax Japón markax nayrarux mistuniw sasaw sista, kunjamati payir Guerra Mundialatx mistki ukapachpa, kunawsati ch’axwawir apanukupki 9 de la Constitución japonesa 1946ni maran qilqatak uk chiqpach amtapxaspa ukwa suyt’askta.\nURL to article: https://aym.globalvoices.org/2011/04/1549\n Global Voices ukan yanapirinakapxatawa: https://es.globalvoicesonline.org/category/special/gv-contributor-profiles/\n sutitijax Khalid ukanwa janiw tiruristakiti : https://es.globalvoicesonline.org/2010/06/18/egipto-mi-nombre-era-khaled-y-yo-no-era-un-terrorista/\n Japónan uraq khathati: https://es.globalvoicesonline.org/cobertura-especial/terremoto-de-japon-2011/\n mä sapa yatiyaw yatiyañwa: http://www.forumjapon.com/forum/index.php\n 9 de la Constitución japonesa 1946ni maran qilqatak : http://es.wikipedia.org/wiki/Constituci%C3%B3n_de_Jap%C3%B3n


Hechos 15 - Holy Bible [Aymara Bible 1997] - (Hec 15)\n15:1 15:2 15:3 15:4 15:5 15:6 15:7 15:8 15:9 15:10 15:11 15:12 15:13 15:14 15:15 15:16 15:17 15:18 15:19 15:20 15:21 15:22 15:23 15:24 15:25 15:26 15:27 15:28 15:29 15:30 15:31 15:32 15:33 15:34 15:35 15:36 15:37 15:38 15:39 15:40 15:41\nUca urunacansti yakhep jakenacaw Judeat Antioquiar sarapjjatayna. Ucat jilatanacar yatichapjjatayna: “Khespiyasiñataquejj waquisiw Moisesan leyiparjam circuncisión luräwir phokhañajja” sasa.\nPablompi Bernabeampisti ucjjat uca jakenacampi wal ch'ajjwapjjäna. Ucatwa Pablo, Bernabé uqhamarac mä kawkha jilatanacaru ajllipjjäna, Jerusalenar sarapjjañapataqui uca toket apostolonacampi jilïr jilatanacampi uca marcan khanañchasiñapataqui.\nJupanacarusti Antioquianquir iglesiaw qhitäna. Jerusalenar sarcasinsti, jupanacajj Fenicia tokenacwa pasapjjäna, uqhamarac Samaria tokenaca. Ucawjanacansti yatiyapjjänwa cunjämtï jan judiöpquis ucanacajj nayra iyawsäwinacap apanucusin Diosar arcjjapjjäna uca. Uc ist'asinsti take jilatanacajj wal cusisipjjäna.\nCunapachatejj Pablompi Bernabeampejj Jerusalenar puripcän ucapachajja, iglesiajj jupanacarojj sum catokäna, uqhamarac apostolonacas, jilïri jilatanacasa. Pablompi Bernabeampisti jupanacarojj take cuntï Diosajj jupanac toke lurcatayna uc yatiyapjjäna.\nUcampis Tatitur iyawsir yakhep fariseonacajja, sayt'asisina, sapjjänwa: —Waquisiw jan judiöpquis uca iyawsirinacar circuncidañajja, uqhamarac ‘Moisesan leyip phokhapjjam’ sañasa —sasa.\nUcatwa apostolonacampi jilïri jilatanacampejj tantacht'asipjjäna ucjjat parljañataqui.\nUcjjat wal parlaquipasinsti, Pedrojj sayt'asisinwa jupanacarojj säna: —Jilatanaca, jumanacajj yatipjjtawa cunapachatï Diosajj jumanac taypit nayar ajllquitu ucat acarojj jayäjjewa. Jupasti ajllisituw jan judiöpquis ucanacar nayan parlañajjataqui Tatit toke khespiyäwejj utjatapata, uqhamata jupanacan iyawsapjjañapataqui.\nJakenacan chuymap uñt'ir Diosasti jan judiöpquis ucanacar catokatapjja uñacht'ayiwa, jupanacar Kollan Ajayu churasa, cunjämtï jiwasanacarus churquistu uqhama.\nDiosajj janiw jiwasanacamp jupanacampitjja yakha yakha uñjquistuti. Jupajj jupanacan chuymanacapsa iyawsatap laycojj k'omacharaquiwa.\nJichhasti, ¿cunatarac pächasipjjtasti cuntï Diosajj lurqui ucjjatsti, mä jan lurcaya luräwinac jupanacjjar uchañ munasinsti? Ucanacjja janejjay jiwasanacas ni nayra awquinacasas phokhapcstantejja.\nUcatsipana jiwasanacajj yatipjjtanwa: Tatit Jesusan qhuyapayasiñapat khespiyatätasjja, jupanacjamaraqui —sasa.\nJupanacasti takeniw amuct'apjjäna. Ucata ist'apjjaraquïna Bernabeampin Pablompin parlataparu, cunjämtï Diosajj uñacht'äwinacsa milagronacsa jupanac toke lurcatayna jan judiöpquis ucanac taypina.\nParlañ tucuyjjepansti, Jacobojj sänwa: —Jilatanaca, ist'apjjeta.\nSimón Pedrojj yatiyistuw cunjämtï Diosajj jichhaquipuni asqui lurcatayna jan judiöpquis ucanacaru, uqhamarac jupanac taypita mä marca jupatac ajllisïna.\nAcasti profetanacan arsutaparjamaw phokhasisqui, cunjämtï Kellkatan sejja:\n‘Aca khepatjja cuttanïwa, ucat wasitat Davidan tincut utapjja sayt'ayäjja. Lakay perkanacapsa asquichthapiraquïwa. Wasitataracwa sayt'ayäjja.\nUqhamatwa maynïr jakenacajj takpachan Tatiturojj thakapjjani, cawquïr marcanacantejj sutejjajj aytatäqui uca marcanquir jakenacasa.\n“Uqham siw Tatitojja. Jupasti nayratpachaw take ucanacjja jakenacar yatiyi.”\nJacobosti sascaquïnwa: “Uca arunacarjamajj nayajj siristwa: Janiw mayjt'ayañäcaspati Diosar cutiquipstir jan judiöpquis uca jakenacarojja.\nMoisesan leyipat parlirinacasti nayratpachaw take marcanacan utji. Ucanacajj sapa samarañ urunwa sinagoganacan uca leyinacjja yatichapjje.\nUcatsti apostolonacampi jilïrinacampi, uqhamarac iglespachaw amtapjjäna jupanac taypita mä kawkhaniru ajlliña, Pablomp Bernabeamp chica Antioquiar sarapjjañapataqui. Jupanacasti paniniruw ajllipjjäna, Barsabás sat Judasampiru, Silasampiru. Ucanacasti jilïrit uñt'atäpjjänwa jilatanac taypina.\nUcanacaruw cartjja apayapjjäna aqham sas kellkata: “Nanac apostolonacampi jilïrinacampi uqhamaraqui jilatanacampejj aruntanipjjsmawa Antioquianquir, uqhamarac Sirianquir, Cilicianquir jan judiöpquis uca jilatanacajjaru.\nNanacajj yatipjjtwa yakhep jakenacan acat sarapjjatapa, jan nanacan camsata. Ucanacasti jumanacarojj mayjt'ayapjjtamwa aqham arunacapampi pächasiyasa: [‘Waquisiw jumanacan circuncidasipjjañamajja, uqhamarac Moisesan leyipa phokhapjjañamasa’ sasa.]\nUqham yatisinwa, nanacajj amtapjjta nanac taypita mä kawkhanir qhitaniña jumanacar uñjiri, Bernabeampi Pablomp chica, qhitinacatejj nanacan wali munatäpjje ucanacaru.\nJupanacasti Jesucristo Tatitusan sutip laycojj niyapuniw jacañanacapa apt'asipjje.\nUqhamasti jichhajj Judasampir, Silasampiruw qhitanipjjta. Jupanacaw acanacatjja juc'amp parlt'apjjaraquïtam.\nKollan Ajayutaquis nanacataquis waljamaquiw amuyasi take acanacjjar jan cuna lurañanacsa juc'ampi jumanacjjar apjjatañataqui.\nYakha diosanacar loktatäquis ucanacjja jan mank'apjjamti. Janirac wilsa mank'apjjamti, ni cuncat jaychjat jiwayat uywanacsa. Janirac wachok jucha lurañansa sarnakapjjamti. Uca lurañanactejj apanucupjjätajja, jumanacataquejj wali sumäniwa. Walic jilatanaca.”\nUqhamasti uca qhitatanacajj Antioquiaruw sarapjje, purisinsti take ucanquir jilatanacar jawsthapisinwa, cartjja catuyapjje.\nJilatanacasti uca cart leet'asinjja wal cusisipjjäna, uqham jupanacar chuymacht'atapata.\nJudasampi Silasampisti, Diosan profetanacapäsinjja, arunacapampejj jilatanacarojj wal chuymacht'apjjäna uqhamarac ch'amañcht'apjjaraquïna.\nMä kawkha tiempo jupanacamp kamaratatsti, jilatanacajj suma aruntanac apayasaw jupanacarojj qhitjjapjjäna, cawquïr jilatanacatejj jupanacar qhitanipcatayna ucanacaru.\n[Ucampis Silasajj pachpa Antioquiaruw kheparañ amtäna.]\nUqhamaraquiw Pablomp Bernabeampejj kheparapjjäna uca quicpa Antioquiaru. Ucatsti waljaninacampiw jupanacajj Tatitun arunacap parlapjjäna.\nUcat mä kawkha tiempotsti Pablojj Bernabearojj sänwa: —Wasitat sarañäni cawqha marcanacantejj Tatitun arunacap parlanctan uca jilatanacar tumpt'iri, cunjämasipcpachas jupanacajja —sasa.\nBernabeasti Marcos sat Juanaruw jupanacamp chic irpañ munaraquïna.\nUcampis Pablojj janiw Marcosarojj irpañ muncjjänti, nayra saräwinjj jupanacamp sarcasinjja jupajj Panfiliat cutt'anjjäna, ucatsti janiw jupanacamp chic irnakerejj sarcjjataynati uca laycu.\nPablomp Bernabeampisti wal ch'ajjwapjjäna, payar jaljtañcama. Bernabeasti Marcosar irpjjarusisinjja, Chipreruw botet sarawayjjäna.\nPablosti Silasaruw irpjjaruraquïna. Jilatanacasti Pablorojj Tatitun munasiñaparuw catuyapjjäna, ucatwa jupajj mistuwayjjäna.\nJupasti Siria chekaw pasawayäna, uqhamaraqui Cilicia cheka iglesianacana jilatanacar ch'amañcht'awayasa.


Take yant'anactï jumanacajj t'akhesipcta ucanacajja, cunjämtï mayninacajj t'akhesipqui uqhamaraquiquiwa. Jumanacajj Diosaruw catuyasipjjañamajja, jupasti janiw jumanacarojj jach'a jan atipcaya yant'anacjja churapcätamti. Cunapachatï yant'ajj jutcani ucqhajja, Diosajj cunjämatsa uca yant'ar atipjañjja yanapapjjaraquïtamwa, uqhamatwa atipjapjjäta. Ucatpï munat jilatanaca, jumanacajj jithektapjjam yakha diosanacar yupaychañatjja.\nUca qhuyapayasiñaparaquiw yaticharaquistu juchampi, acapachar munañampi apanucjjañasa. Ucatsti aca orakenjja mä suma amuyumpi, chekapana Dios chuymaraqui sarnakañasa.\n Jilatanacajja, jumanacajj wali c'uchiquïpjjañamawa cunapachatejj cunaymani yant'anac pasapcta ucapachajja. Yatjjapjjaractawa cunapachatejj jumanacan iyawsañanacamajj cunayman yant'anac pasqui ucqhajja, jumanacajj wali llamp'u chuymanïñwa yatekapjjtajja.\n Jiwasan uca jach'a jilïr sacerdotesasti qhuyapt'ayasistaspawa t'uqha cancañasanjja, jupa quicparaquiw take casta yant'anaca jiwasjama t'akhesiwayi, ucampis jan juchar purisa. Uca laycuw iyawsañasampi jac'achasiñasa munasir Dios Awquisan tronoparojja, jiwasat qhuyapt'ayasiñapataqui, uqhamarac munasiñapata jiwasar yanapt'añapataqui, p'ist'ayasctan uca horasanacana.\n “Diosajj acapachar wal munatap laycuw mä sapa Yokapar qhitani, take qhitinacatejj jupar iyawsapqui ucanacajj jan chhakañapataqui, jan ucasti wiñay jacañanïñapataqui. Diosajj janiw Yokapjja acapachar juchañchañataqui qhitanquiti, jan ucasti acapachajj jupa toke khespitäñapataquiw qhitani.\n“Meriba orakenjam chuymanacam jan kalarayasipjjamti, Masah wasaranjam chuymanacam jan ch'ollkheptayapjjamti:


Tarix :2021-01-28Hits :8712\nKunjams aljasiwMesa architecturalAka luräwinxa?\nUka luräwix rede de konstrukción ukax taqpach uñt'ayaspawa. Janiw wali uñt'atakiti. Kunapachatï rede de konstrukción ukax wakicht’atawa, ukat yaqha redes ukanakan askiwa. Ukakipkarakiw jikxatasi, juk’ampirus 30% ukharuw qhisphiyatayna. Akax wali askiwa.\nYaqha materiales ukamp kikipxi, red de la jach’a utax wali suma uñt’ayaspawa. Kunapachatï qhanancht’asipxäna, ukat uñacht’ayañatakiwa. Ukampirus mayacht'asipxäna, juk'ampirus jach'a utar sarañapataki.\nUkampirus red de konstrukción ukax mayacht’asipxi. Ukampirus jan walt’awinak uñt’ayaspawa, kunalaykutix wali askiwa. Aka kamachix luräwix luräwipawa. Walja qillqt'irinakax wali suma ukhamarak tecnología ukan architectura uksan uñt'ayapxi. Kunjamakitix rede de konstrukción ukax askiwa.\nJilïr irnaqäwinak apnaqäwix ch’axwawinakax utji. Uka jan walt'äwinakax jan walt'ayatawa, ukampirus wali suma elasticación ukanakaw utji. Kunjamakitix janiw anatawinakax janiw jasakiti, juk’ampirus deformación ukat uñt’ayasi, kunalaykutix juk’ampirus yanapt’añataki. Jilïr irnaqäwix jach’a utanakaw utji.\nNayraqatax:Kunjamakitix machaq architectural apnaqasi?\nJutïr :Kunjams machaq architectural ukxat uñt'ayañataki?\nKunjamakitix machaq architectural apnaqasi?\nKunjamat apnaqtaMesa architectural?Kunjamakitix taqi jaqinakax walja ch’axwawinakaw utji, ukhamarakiw walja jan walt’aykiti. Kunjamakitix utt’ayatax wali ch’amampiw utji, walja thakhinakanx wali suma ...\nKunjams machaq architectural ukxat uñt'ayañataki?\nKunjams uñt'ayañatMesa architectural?Mä wali uñt’at jach’a utax utt’ayasiñapatakix utji. Jupanakax ch’axwawinakax wali ch’amancht’atawa, ukhamarakiw usut uñjasi. Ukampirus umax ukhamarak seismic ukham...


Bible in one year - Aymara Bible 1997 - April 14\n1. Cawquïri oraketï Josean jilïri wawapa Manasés triburu wact'cän ucasti acanacänwa, ucatsti guerran nuwasiri Maquir sat Manasés tribun jilïri wawaparu, qhititejj Galaad ucan awquipäcän ucarojj Galaad, uqhamaraqui Basán orakenacaw wact'äna Jordán jawirat inti jalsu tokeru.\n2. Uqhamaraquiw Manasés tribun wawanacapan orakenacapas suerteta laquintataraquïnwa, cawquïrinacatï Abiezer, Helec, Asriel, Siquem, Hefer, Semida satäpqui ucanaca; jupanacasti Josean allchhinacaparaquïnwa.\n3. Ucampis Hefer chachan Zelofehad sutini wawapajj, uqhamarac Galaad chachan allchhipäcaraqui, cawquïritï Maquir chachan wawapäcäna, uqhamarac Manasés chachan allchhipäcäna ucajj, janiw yokall wawanïcänti, jan ucasti pheska imill wawapaquiw utjäna: Maala, Noa, Hogla, Milca, Tirsa, sutininaca.\n4. Ucatpï jupanacajj Eleazaru, Josué chachampiru, uqhamaraqui Israelan jilïri jakenacap thiyaruw sarapjjäna aqham sasa: “Diosasti Moisesarojj sawayänwa, nanacan orake catokañanac toketjja familianacajjampi chica” sasa. Ucatsti Josué chachajj jupanacan mayitanacaparojj orakenacwa churäna, familianacap taypina, cunjämatï Diosajj Moisesar siscäna uqhamar phokhasa.\n5. Uqhamatwa Manasés tribojj tuncawjan orakenac catokäna Galaad, uqhamaraqui Basán orakenacat sipansa, cawquïrinacatï Jordán jawir qhurcatancapqui ucanaca.\n6. Manasés chachan imill wawanacapajj yokall wawanacjamaraquiw orakenac catokapjjäna. Ucatsti Galaad sat orakenacajj Manasés chachan maynïri wawanacapancänwa.\n7. Manasés tribun orakenacapajj Aser sat chekata Micmetat chekacamänwa, cawquïritï Siquem marca uñcatasincqui ucanaca, ucatsti korpajj sarascaquïnwa aynacha tokerojj Tapúa sat uma jalsucama.\n8. Tapúa marcajj Manasés triburu wact'cchïna ucasa, ucampis pachpa Tapúa marca Manasés orakempi korpasqui ucajj Efraín tribur churatänwa.\n9. Ucjjarusti korpajj aynach tokeru sarascaquïnwa Caná sat uma jalsur puriñcama. Uca Efraín tribun marcanacapajj Manasés tribun marcanacap taypincänwa, Manasés tribun korpapajj quipca uma jalsu amsta toketpachäcchïn ucasa kota mistuña tucuyasina.\n10. Uqhamaw Efraín tribun orakepajj uma jalsut aynach tokencänwa, ucatsti Manasés tribujj amsta tokencaraquïnwa, jach'a kotampi korpasisa. Ucatsti amsta tokerojj Aser tribumpiw korpasïna, inti jalsu tokerusti Isacar tribun orakenacapampiraqui.\n11. Uqhamaraquiw Manasés tribusti marcanacapajj utjäna Isacar orakena, uqhamarac Aser orakensa, sapa mayni jisc'a marcanacampi cuna; uca marcanacan sutipajj acnïrinacänwa: Bet-seán, Ibleam, Dor, Endor, Taanac, Meguido ucanaca, uqhamaraqui quimsa jisc'a kollunacamp cuna.\n12. Ucampis Manasés tribun wawanacapajj janiw uca marcanac catuntañ puedipcänti, cananeo jakenacajj jan mistuñ munapjjatap laycu, ucatwa uca pachpan jacapjjäna.\n13. Ucjjarusti cunapachatejj Israel marcajj wali ch'amañcht'ata uñjasïn ucqhajj, cananeo jakenacarojj impuestonac pagayapjjäna, ucampis janiraquiw uca orakenacatjja jakonucupcänti.\n14. Josean wawanacapajj Josué thiyaruw sarapjjäna aqham sasa: —¿Cunataraqui nanacarusti mä jisc'a orakec suertet churapjjestasti? Nanacajj walja familiäpjjtwa Diosasti wal bendicipjjaraquitu —sasa.\n15. Josué chachasti jupanacarojj sänwa: —Niyaquejjay jumanacajj walja familiäpjjstajja, uqhamasti sarapjjamay kollunacaru ucansti uca orakenac pampachjapjjam, ferezeonacan, uqhamaraqui refaítas sat marcanacan orakepa, Efraín tribun orakenacapajj jumanacatac pisïtap laycu —sasa.\n16. Jupanacasti sapjjaraquïnwa: —Chekpachansa nanacataquejj aca tribun kollunacapajj wali pisiwa. Ucampis pampanacan jaquir cananeo jakenacan carronacapajj hierrot luratäpjjewa, quipca Bet-seán marcan jaquir jakenacjama, uqhamaraqui vallen jaquir Jezreel jakenacasa —sasa.\n17. Ucatsti Josué chachajj Efraín tribun, uqhamaraqui Manasés tribun wawanacaparojj aqham sänwa: —Jumanacasti walja familiäpjjtawa, uqhamaraqui wali ch'amanïpjjtawa, jichhasti janiraquiw mä toke orakequi wact'apcätamti,\n18. jan ucasti uca ch'umi kollunacajj jumanacancaraquiniwa; jumanacajj uca ch'uminac catuntasipjjäta. Uca cananeo jakenacarusa, jumanacaraquiw jakonucupjjäta uca chekatjja, kawkha ch'amanïpjjpansa, uqhamaraqui hierrot lurat carronacanïpjjpansa —sasa.\n1. Cunapachatejj Israel marcajj take orakenac catuntañ tucuyatayna ucqhajj Silo chekaruw tantachasipjjäna ucan Diosampi mä suma amtäwiru mantañataqui uqhamarac Tatitumpi Jiquisiñ Carpa sayt'ayasa, uqhamarus takpach marcanacaruraquiw atipjapjjaraquïna.\n2. Ucampis pakallko Israel tribunacajj janïraw cuna oraksa catokapcänti.\n3. Ucatwa Josué chachajj Israel jakenacaru säna: “¿Cunapachcamarac jumanacasti aca orakenac jan catuntasipjjäta? Awquinacaman Tatitu Diosapajjay aca orak churapjjstamjja.\n4. Jichhasti quimsa jakenac ajllipjjam sapa tributa, ucatsti nayaw qhitä jupanacaru take uca orakenac uñjiri sarapjjañapataqui, ucatsti yatiyapjjetaniw cunjämas uca, uqhamat uca orakenac laquintasipjjañamataqui.\n5. Aca jakenacaw uca orakenacjja pakallkoru jaljapjjani, Judá tribojj aynach tokeruw kheparjjaraquini, uqhamaraqui Josean wawanacapas amsta tokeru.\n6. Ucjjarusti jupanacajj uca orakenac pakallkoru jaljapjjani ucqhajj yatiyapjjetaniwa cunjämätaynas uca, ucatwa nayajj Dios nayrakatana jaljapjjäma.\n7. Ucampis levitanacarojj janiw cuna orakes churascaniti, jupanacarojj Diosar sirviñaw wact'i uca laycu. Ucampis Gad sat triburu, Rubén sat triburusa, uqhamaraqui chicat Manasés triburusa, orakejj churatawa Jordán jawirat inti jalsu tokena, cawquïrtï Diosan sirviripa Moisesajj churqui uca” sasa.\n8. Cunapachatejj uca jakenacajj sarañataqui janc'aquïpjjan ucqhajj Josué chachajj jupanacarojj sänwa: “Sarapjjam uca orakenac uñatatiri ucatsti jalanokanipjjam, uqhamarac mäqui cuttanipjjam naya thiyaru, nayaw ucat aca Silo chekan Dios nayrakatan suertetcama uca orakenac churä” sasa.\n9. Uqhamaw uca jakenacajj take uca chekanac uñatatanipjjäna, ucatsti take marcanacjja pakallkoruw jaljapjjäna, uqhamaraqui take ucanacjja sumwa kellkt'anipjjäna, ucatsti Silo campamentoruw cuttanipjjäna Josué chacharu yatiyañataqui.\n10. Ucatsti Josué chachajj Dios nayrakatan uca orakenacjja israelit jakenacar suertetcam churäna Silo sutini chekana.\n11. Cunapachatejj suerteta orakenacajj churatäna ucqhajj Benjamín triburojj Judá tribun orakepampi uqhamarac José tribun orakepampi chica taypiruw wact'äna.\n12. Uca oraken korpapajj amsta chekata kalltanïna Jordán jawir toketa, Jericó marca amsta toke pasäna, uqhamaraquiw sarascaquïna kollu tokenjama inti jalanta tokeru, ucat Bet-avén sat wasararu tucuyañataqui.\n13. Uca chekatsti sarascaquïnwa Luz sat chekaru (cawqhatï Betel satäcaraqui) uca aynacharu, ucatsti sarakänwa Atarot-adar sat kollu chekaru, cawquïritï Bet-horón sutin lugaräqui uca aynacharu.\n14. Ucjjarusti korpajj cuttänwa Mediterráneo sat jach'a kota tokeru, mä kollun aynach thiyapanjama, Bet-horón uñcatasinjama, Quiriat-baal chekar puriñcama, cawquïritï Quiriat-jearim sutinïcaraqui uca chekacama, cawquïritï Judá triburu churatäqui ucacama. Ucawjaw inti jalanta toketjja korpänjja.\n15. Aynacha toketjja korpasti kalltanïnwa Quiriat-jearim satäquis, ucatsti sarascaquïnwa inti jalanta tokeru Neftoa uma phuch'unac chekar puriñcama.\n16. Ucatsti saracascaquïnwa mä kollun tucuyapcama cawquïritï Ben-hinom valle uñcatasincqui ucacama, Refaim vallenac amsta tokecama. Ucatsti Hinom valleruw sarakäna, uca chekatsti Jebús sat irananjam aynachäjjaruw pasawayäna, ucat En-rogel uma phuch'ur puriñcama.\n17. Ucjjarusti amsta toker sarasinjja En-semes sat chekaruw mistüna, ucatsti Gelilot sutini chekaruw purïna, cawquïritï Adumín sat irana uñcatasincqui ucacama, uca chekatsti sarascaquiraquïnwa Bohán Ben-Rubén karkanacäquis uca chekar puriñcama,\n18. uca khata amstäjja pasasina, cawquïritï Jordán valle uñcatasinccäna, uca cheka, uqhamaraqui Jordán jawirar sarakañcama.\n19. Ucjjarusti Bet-hogla sat amsta tokenjam pasawayäna, ucat Mar Muerto sat kotan amsta uma mantañar tucuyañataqui, cawqharutï Jordán jawirajj mantqui uca chekaru, ucaraquïnwa aynach toket korpajja.\n20. Inti jalsu toketsti Jordán jawiraw korparaquïnjja. Ucanacawa Benjamín triburu churatäcän uca oraken korpanacapajja.\n21. Mä toketsti cawquïri marcanacatï Benjamín tribun wawanacaparu wact'cäna ucanacajj acanacänwa: Jericó, Bet-hogla, Emec-casis uca marcanaca.\n22. Uqhamaraqui Bet-arabá, Zemaraim, Betel,\n24. Quefar-haamoni, Ofni, Geba, ucanaca; ucatsti tunca payan marcanacampi jisc'a marcanacampi cuna.\n25. Uqhamaraqui Gabaón, Ramá, Beerot,\n28. Zela, Elef, Jebús (cawquïritï Jerusalén sutinïcaraquïna,) uqhamaraqui Gabaa, Quiriat marcanaca; ucampisti tunca pusin marcanaca, jisc'a marcanacampi cuna. Uca orakenacaw wact'äna Benjamín tribun wawanacaparojja.\n6. Diosay, reyi cancañamajj wiñayataquiwa, reyi cancañamajj chekapar uñjañawa.\n7. Asqui cancañarojj munastawa, ñankharusti uñistawa: ucat Diosamajj jumar ajllistam, masinacam taypin cusisiñampiw phokhanttam.\n8. Isinacamajj suma k'apquir kollanacaniw muct'asi; mirra, áloe, canela ucanacampi; marfilat lurat reyin utapatpach arpanacajj jumar cusisiytam.\n9. Reyinacan phuchanacapaw jumar catokerejj mistunipjje, reinajj cupëjjaman sayt'atäsquiwa, korit lurat c'achachañanacamp uchantata.\n10. Uñtanim, phuchajjay: jinchum alcatanisin ist'ita: marcamat armasjjam, wila masinacamat armasjjaraquim:\n11. reyejj suma uñnakt'amamp muspharatawa, jupaw uywirimajja, juparojj jaysañamawa.\n12. Tiro marcanquir reyin phuchapa, kamir marcanacajj churäwinacampiw suma chuymam jicjjatañ munapjje.\n13. Acajjay, reyin phuchapajj wali c'achachataw mantani, isipas korimp c'achachatawa;\n14. reyin ucarojj muspharcay isthapitpun irpapjje; khepap nayrap sarir tawakonac taypina.\n15. Wali cusist'asisaw sarantapjje, reyin utaparuw mantapjjaraqui.\n16. Reyejjay, wawanacamajj nayra awquinacam lantiw reyit kont'asipjjani, takpach oraker jilïrit utt'ayaraquïta.\n17. Nayajj sapa mita jakenac taypin sutim aytatäñapataquejj ch'amachasï, marcanacasti wiñayan wiñayapaw jumarojj jach'añchapjjätam.\n6. Ñankha lurir jakejj yatiñ thakasinjja janiw jicjjatquiti, ucampis ch'iqhi jakejja janc'aquiwa yatiñ cancaña jicjjati.\n1. Ucchañcamasti jakejj waranka warankaw tantthaptäna, cayunacatsa taquirasipjjänwa. Jesusasti yatekerinacaparuw saraqui: —Amuyasipjjam fariseonacan levadurapata, sañ munta, c'ari chuymanacapata.\n2. Janiw cuna jamasanquiris jan khanstirejj utjquiti, ni cuna imantatas jan yatisirejj utjcaraquiti.\n3. Uqhamajj take cuntejj ch'amacan sapjjtajja, uru khananwa ist'asini; cuntejj jamasan sapctasa, puncu jist'antat mankhensa ucajja, uta patanacan art'atäniwa.\n4. “Jumanacarusti, munat amigonacajja, sapjjsmawa, jan ajjsarapjjamti janchir jiwayirirojja, ucatsti janiw juc'amp cuns lurcaspati.\n5. Ucampis qhitirutï ajjsarañanacamäqui uc sapjjäma: ajjsarapjjam qhititejj jacañ apakasajj infiernor jakontañatac ch'amanïqui ucaru. Jïsa, ucar ajjsarapjjam.\n6. “¿Janit pheska jamach'inacajj pä moneda kollker aljasquejja? Diosasti ucanacatjja janiw maynits armt'asquiti.\n7. Ñic'utanacamasa mayat maya jaqhutawa. Janiy ajjsarapjjamtejja; jumanacajj walja jisc'a jamach'inacat sipansa juc'ampi alanïpjjtawa.\n8. “Sapjjsmawa, take qhititejj jakenac nayrakatan nayat arsunejja, Jaken Yokapasti uqhamaraquiw Diosan angelanacap nayrakatanjj jupanacatjj arsuraqui.\n9. Ucampis jakenaca nayrakatan jan uñt'ir tucupquitu ucanacarojj Diosan angelanacap nayrakatanjj jan uñt'iriw tucuraquëjja.\n10. “Take qhititejj Jaken Yokapjjat parlcani ucajja perdonatäniwa; ucampis qhititejj Kollan Ajayjjat jan walinac parlcani ucajja, janiw perdonatäcaniti.\n11. “Cunapachatï sinagoganacar apapjjätam, jan ucajj juezanac nayrakatarusa, uqhamarac autoridadanac nayrakatarusa ucqhajja, jan llaquisipjjamti ucan cunjäm arsuñanacamatsa;\n12. ucapachasti Kollan Ajayuw cunatejj sañanacamäcani ucjja yatichasipcätam.”\n13. Jakenacat mayniw Jesusar saraquïna: —Yatichiri, cunatejj herenciat nayarojj wact'quitu uc churjjetpan sarapit jilajjaru —sasa.\n14. Jesusajj juparojj sänwa: —Jake, ¿qhitis jumanacjjaru juesata, jan ucajj jaljiritsa uchasitojja? —sasa.\n15. Uqhamaraquiw säna: —Amuyasipjjam jumanacataquic take cuns munañjjata; jaken jacañapasti janiw cunatejj utjarapqui uca walja yänacapancquiti —sasa.\n16. Ucatsti aca uñtasïwitwa parli: “Mä kamir jakew utjäna, ucan juyrapasti wal achüna.\n17. Ucat uca kamirejj lup'ïna: ‘¿Cuns luräjja? Janiw cawqhar uca juyranac imañajjas utjquiti.’\n18. Ucat amuyt'asiraqui: ‘Jichhajj yatjjtwa cuntejj lurcäjja uca. Juyra imañ utanacajj k'al tincurayä, ucatsti juc'amp jach'anac lurä, ucaruw take juyranacsa, uqhamarac take cuna utjirejjsa imäjja.\n19. Ucatsti saraquïwa: Walja yänacaw jichhajj utjitu, walja maranacatac imata, ucatsti samarasï, mank'asï, umasï, cusisiraquï’ sasa.\n20. Diosasti juparojj siwa: ‘Pisi amuyt'an jake, jichha arumpachaw jiwjjäta; cuntejj imasiscta ucasti ¿qhititaquiraquïni?’ sasa.\n21. Uqhamaw lurasi jupataquic take cuns arcuntasir jakempejja, ucatsti Dios nayrakatanjja jan cunaniquiwa.”\n22. Ucjjarusti Jesusajj discipulonacaparojj siwa: “Sapjjsmawa, jan llaquisipjjamti cuna mank'añatsa ni cunamp isisiñatsa.\n23. Jacañajj mank'at sipans juc'amp munatawa, uqhamaraqui janchisti isit sipansa.\n24. Uñtapjjam jamach'inacaru, ucanacajj janiw phawapquisa, ni apthapipquisa, ni juyra imasiñanacapas utjquiti, ucampis Diosaw ucanacarojj mank'ayi. ¡Jumanacajj uca jamach'inacat sipans juc'ampi munatäpjjtawa!\n25. ¿Jumanacat cawquïris wal llaquisisinjja mä jisc'ampi jiljjataspajja?\n26. Ucampis jumanacajj jani mä jisc'sa lurcasasti, ¿cunatarac mayanacat llaquisipjjtasti?\n27. “Amuyapjjam cunjämsa pankaranacajj jilapjje, janiw cuns lurapquiti ni kapupquisa, ucampis sapjjsmawa, janiw rey Salomonas take kamir cancañapampejj acanacat maynïrjamajj ist'ascänti.\n28. Diosatejj uqham korarojj ist'aychejja, jichhürojj pampancasqui kharürusti hornon naqhantayatäcchinisa, ucanacatjj ¡kawkha juc'amps jumanacarojj isthapiyapjjätamjja, pisi iyawsañan jakenaca!\n29. Uqhamajj jan llaquit sarnakapjjamti cuntï mank'apcäta, umapcäta ucanacatjja.\n30. Diosar jan uñt'ir jakenacaquiw take acanacatjja llaquisipjje; jumanacansti utjapjjtamwa mä Awqui, ucasti yatiwa take acanac jumanacan munapjjatanacamjja.\n31. Ucat sipana jumanacajj Diosan reinopar ist'apjjam, ucatsti take acanacajj jumanacarojj churataquïpjjätawa.


Afganistán markat jamuqatanak uñt’ayasa · Global Voices Aymarata\nJaqukipäw uñt'ayata/apkatata 6 Lakan phaxsi 2012 11:03 GMT\nAka blog ullart'apxañäni বাংলা, русский, Swahili, Español, bahasa Indonesia, Italiano, Français, Magyar, فارسی, Filipino, 日本語, Ελληνικά, عربي, Deutsch, Malagasy, Svenska, اردو, Esperanto , English\nDécadas de guerra ukatx terrorismo ukanakax uraqpachanx Afganistán markarux mä yanqhachir markakaspas ukjamw uñt'ayi. Talibán markan 2001 maran jan walt'äwir puritapatx wasitampiw sartxi. Jilpach yatiyirinakax Afganistan markatx kuna jan walt'äwinakas utji ukat qilqapxi. Yatiyirinakan yatiyäwinakapax asjarkay jamuqanakaw uñt'ayapxi, uka markarux janipuniw sarkati sañjam asjarkayañanaka.\nUkatw Antony Loveless [en], británico yatiyiri (periodista) ukat jamuq apsuri (fotógrafo) mayjt'äwinakat uñt'ayi. Llamayu phaxsitpach 2012 marata, Loveless ukax Twitter #TheAfghanistanYouNeverSee [el Afganistán que nunca ves] ukanw jamuqanak uñt'ayäna.\nGlobal Voices ukamp aruskipasax Loveless jupax siwa:\nJichha maranakat Afganistan markar kims kuti purt'atatx 2,000 jilaw jamuqax tantacht'at utjitu, [#TheAfghanistanYouNeverSee].\nMä jisk'a imillaw quta ukhan jikxatasi. Antony Loveless ukan jamuq apst'ata, iyawsäwimp apkatata.\n‘Zona verde’ ukjam uñt'ata Afganistán markana,Helmand uksan yapuchäwinaka. Antony Loveless ukan jamuq apst'ata, iyawsäwimp apkatata.\nAfganistán markan Kajaki quta uksana, Chinook uksat Real Fuerza Aérea ukatpach apst'ata. Antony Loveless ukan jamuq apst'ata, iyawsäwimp apkatata.\nLoveless ukax Sargento de la Real Fuerza Aérea (conocida como la RAF) Alex Ford [en] ukat apkatata , provincia Hilmand Afganistán markana, 2011 maran suxta phaxsinx kunas makiptäwiyi.\nFord ukan amuyunakap Warfare rebistan qilqt'i [en]:\nAfganistán markampix niya 11 maraw chikanchataxta,ch'axwawinakan jamuqanak uñjañax jan yäqañakiwa.Wootton Bassett jan ukax Brize Norton jupat jamuqanak apst'atawa. Mayni pallapallan lart'asis jamuqapa….\nJisk'a awanakax militares ukanakamp aruskipañatakiw jaltawapxi. Alex Ford jupat apst'ata iyawsawimp apnaqata.\nAfganos jisk'a wawanakax pankanakamp qilqañanakamp apt'asisaw yatichäw uta taypin apst'ata. Alex Ford ukan jamuq apst'ata, iyawsawimp apkatata.\nAfganistán markar sarañ munapk ukanakatakiw aka jamuqanakax uñt'ayata.\nMayni afgano jisk'a yuqall wawax niyakiw camara ukankañatak suyt'i. Steve Blake ukan jamuq apst'ata, iyawsawimp apakatata.\nUkatxa, Iqbal Ahmad Oruzgani [en], Afganistán markat jamuqt'irix jamuqt'atanak uñt'ayawayi.\nDaikundi markan waljan jaqichasirinakataki. Iqbal Ahmad Oruzgani jupan jamuqt'ata, iyawsawimp apkatata.\nNiñas afganas ukan jisk'a imillanakax mä jist'antat aljañ uta uñkatasinw mä panka ullapxi. Iqbal Ahmad Oruzgani ukan jamuq apst'ata, iyawsawimp apkatata.\nprovincia Maidan Wardak Behsud ukan juyphi pachana. Iqbal Ahmad Oruzgani ukan jamuq apst'ata, iyawsaäwimp apkatata.\nTaqpach jamuqanakax retuiteadas ukhamawa, walja Twitter uksata.\nGlobal Voices ukamp aruskipkasax Antony Loveless ukax arst'iwa:\nTuiterunakax mä Twitter jichhakiw mä panka lurañatak aruskipaskta, ukatx walja jaqinakaw alañatak arst'apxatyana.


¡JALLALLA LINGÜÍSTICA UPEA!: WALLAQI - Receta en aymara\nWALLAQI - Receta en aymara\nLlätunk qarachi sutini challwanaka\nMä q’illu wayk’a\nLlätunk sillp’irat ch’uqinaka\nMä jich’ ch’uñu\nQalltañatakix, siwullanakaw mä chuwar khuchht’aña. Niy khuchhuñ tukuyxasax, mä phukhuruw thixikipañatak warantañaraki. Jan nakhantañapatakix, ukjat ukjatwa jirtaña. Sum q’aphiñapatakix, k’iyat ajusampi, q’illu wayk’ampi, kuminumpiw yapxataña. Janiw ancha thixikipañäkiti, phisqha k’atakiw nina patankañapa. Ukxarux, umarakiw phukhurux yapantaña. Mä juk’a pachatxa, jayunchxañarakiwa ukhamarakiw q’uwas apantxaña; ukanakampix wali sumaw wallaqiñapa, q’aphipas wali munkayañapawa. Challwanak apantañatakix 15 k’atanakaw mäkhipañapa, nayr apantatax challwanakax wali juchhaw tukxaspa, liwjkasax t’unanuqtapxaspawa. Challwanakax janiw jaya wallaqiyañakiti, mä juk’ wallaqt’ayasax phukhux ituqxañarakiwa.\nUkañkamax, ch’uqinakaw sillp’iraña. Yaqha phukhuruw umax warantaña, ukaruw ch’uqinakax uskuntañaraki. Jan t’aphañapatakisti, jayus uskuntañarakiwa. Ch’uñuxa suma sillp’iratañapawa. Ch’uqis kipkakwa yaqha phukhur wallaqiyañaraki ukhamarakiw jayuncht’aña. Akham wakicht’ayat manq’ax kimsa jaqinakatakiw jikt’añaparaki.\nLiwjañatakix, sapa chuwaruw kimsa challwampi kimsa ch’uqimpi ch’uñumpi uskt’aña. Ukxarux, wallaqiyat umampirakiw warxataña. Ukatatx manq’t’asxaraksnawa. Niy uñjtanwa, wallaq phayañax janiw ancha ch’amakiti, laq phayir sipanx 30 k’atanakakiw munasiraki.\nFacebookan aymar yatiqañatakix, aka chiqar mantam\n(PARA APRENDER AYMARA EN FACEBOOK, INGRESE A ESTE ENLACE):\nPDF uñjañatak ukhamarak apaqañataki:\n(PARA VER Y DESCARGAR EN PDF:)\nPublicado por ELIAS REYNALDO AJATA RIVERA en 10:18\nEtiquetas: aprender aymara , Aymar Yatiqaña , comida aymara , ELIAS REYNALDO AJATA RIVERA , preparación de wallaqi en aymara , receta de plato en aymara , Receta de wallaqi en aymara , wallaqi


Diosar munasiñaw cheqpach kusisiñ churistu | Congregacionan yatjjatañataki\nYatiyañataki (congregacionan yatjjatañataki) | Enero 2018\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Alemán bajo Altaico Aluro Amis Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Costa Rica markan amparamp parlirinakataki Criollo haitiano Criollo inglés de Belice Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Gujarati Gun Hausa Hebreo Herero Hiligaynon Hindi Hiri motu Holandés Honduras markan amparamp parlirinakataki Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Lenguaje de señas zambiano Letón Lingala Lituano Luganda Lunda Luo Luvale Macedonio Malawi markan amparamp parlirinakataki Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mixteco (Guerrero) Mongol Moré Motu México markan amparamp parlirinakataki Ndebele (Zimbabue) Nepalés Ngäbere (o guaymí) Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Panamá markan amparamp parlirinakataki Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\nDiosar munasiñaw cheqpach kusisiñ churistu\n“[Jehová] Tatitut Diosanïki uka markajj kusisiñaniwa” (SAL. 144:15).\nCANCIÓN: 111, 109\n¿AKA JISKTʼANAKAR QHANAÑCHASMATI?\n¿Kunas jiwas pachpa jan sinti munasiñasatak yanaptʼistaspa?\n¿Kunatsa qollqer añcha munirinakajj jan kusisitäpki?\nQhawqsa kusistʼañarojj munastan uk ¿kunjamatsa yatsna?\n1. Wali wakiskir tiemponwa jakasktan sasajj ¿kunatsa sistanjja?\nWALI wakiskir tiemponakanwa jakasktanjja. Kunjamtï Bibliajj siskänjja, Jehová Diosajj “taqe markanakata, tribunakata, kunayman kasta jaqenakata, kunayman aru parlirinakat” jutiri walja jaqenakaruw tantachthapiski. Jupanakajj “mä jachʼa markaw” tukupjje, kimsaqallqo millonats jiläpjjewa, jupanakajj wali kusisitaw Jehová Diosar ‘uruy aruma templopan servisipki’ (Apo. 7:9, 15; Isa. 60:22). Walja jaqenakaw Diosarusa, jaqe masiparus munasipjje, nayrajj janiw ukham utjirïkiti.\n2. ¿Diosat jitheqtat jaqenakan munasiñapajj kunjamasa? (Aka paginankir dibujo uñjjattʼäta).\n2 Ukampis Diosat jitheqtat jaqenakan munasiñapajj jan walïniwa, jupa pachparukiw munasipjjani sasaw Bibliajj qhanañchäna. Apóstol Pablojj akham sasaw qellqäna: “Qhepa urunakanjja [...]. Jaqenakajj akhamäpjjaniwa: jupanak pachpa munasirinaka, qollqe añcha munirinaka, [...] Diosar munasiñat sipansa pachpa munañapak thaqerinaka” sasa (2 Tim. 3:1-4). Mayni pachparuki munasiñajja, janiw Diosar munasiñäkiti. Jupatakik llakisiri jaqenakajja, janiw cheqpach kusisitäpkiti. Jan ukasti maynitaki taqe kun munañaruw chʼamañchi, ukasti jaqenakarojj jan walin uñjasiyi.\n3. ¿Kunsa aka yatichäwin yatjjataskañäni, ukat kunatsa?\n3 Qhepa urunakanjja, jaqenakajj jupa pachpa munasirïpjjaniwa, ukajj cristianonakarojj jan waltʼayaniwa sasaw apóstol Pablojj säna. Ukatwa uka kasta jaqenakat ‘jitheqtapjjam’ sasin ewjjtʼistu (2 Tim. 3:5). Cheqas uka kasta jaqenakat janiw jitheqtkapunsnati. Ukhamajj ¿kunjamatsa jan uka jaqenakjamäksna, ukat kunatï munasir Jehová Diosatak askïki uk lursna? Diosajj kunjam jaqëñastï munki ukampi, 2 Timoteo 3:2-4 texton kuntï qhanañchki ukampejj kunansa jan pachpäki, ukwa jichhajj yatjjataskañäni. Ukajja, kunjamäsipktansa uk sum amuykiptʼasiñataki, kuna kasta munasiñatï cheqpach kusisiñ churistaspa ukham munasirïñasatakiw yanaptʼistani.\n¿DIOSARUT MUNASIÑASA JAN UKAJJ JIWAS PACHPARUKICHA?\n4. ¿Kunatsa jiwas pachparu munasiñajj walikïskiwa sasajj sistanjja?\n4 Kunjamtï yatjjataniwayktanjja, jaqenakajj “jupanak pachpa munasirinakäpjjaniwa” sasaw apóstol Pablojj qellqäna. Ukhamajja, ¿jiwas pachpajj janiw munasiñasäkiti sañti munäna? Janiwa. Taqeniw jiwas pachpajj munastanjja, ukajj wali wakiskirirakiwa. Jehová Diosaw ukham lurawayistu. Jesusajj akham sänwa: “Jaqe masimarojj juma kikparjam munasiñamawa” sasa (Mar. 12:31). Jiwasatï jan jiwas pachpar munasksna ukhajja, janirakiw jaqe masisarojj munasksnati. Bibliajj akham siwa: “Casarat chachanakajj ukhamarakiw warminakaparojj pachpa cuerpoparjam munasipjjañapa. Warmipar munasir chachajja, jupa pachpaw munasi. Janiw khitis pachpa cuerpoparojj kunäkipans uñiskiti, antisas manqʼayiwa, wali munasiñampiw uñjaraki” sasa (Efes. 5:28, 29). Ukhamajj jiwas pachparu munasiñajj walikïskiwa.\n5. ¿Kunjamäpjjes jupa pachparuki añcha munasir jaqenakajja?\n5 Mayni pachpa munasiñata 2 Timoteo 3:2 texton parlki ukajja, janiw walïkiti, janirakiw kunans yanaptʼkiti. Uka munasiñajj jiwas pachparuki añcha munasiñawa. Ukham jaqenakajja, kunatï amuyañäki ukat jukʼampwa jupanak pachpat amuyapjje (Romanos 12:3 liytʼañataki). Janirakiw yaqhanakat llakisipkiti, jupanakatakwa wal llakisipjje. Kunas jan walëjje ukhajja, yaqhanakarukiw ukanakat juchañchañ yatipjje, janis jupanakajj ukat juchanïpkaspa ukhamwa amuyasipjje. Uka kasta jaqenakajja, janiw kusisit jakasipkiti.\n6. ¿Kunjamäpjjes Jehová Diosar munasiri jaqenakajja?\n6 Biblia toqet yatjjatiri yaqhep jaqenakajj akham amuyapjje: ‘Apóstol Pablojj qhepa urunakan kunjamäpjjanisa uka toqet qhanañchkasajja, jaqenakajj jupa pachpar añcha munasirïpjjaniwa sasaw nayraqat aytäna, kunattejj ukaw kuntï ukjjar qhanañchaskakïna ukham jan wali jaqer tukuyi’ sasa. Ukampis Diosar munasiri jaqenakajja, janiw ukhamäpkiti. Bibliajja, uka kasta jaqenakajj munasiri, kusisiñani, sumankiri, pacienciani, khuyapayasiri, suma chuymani, Diosar confiyiri, llampʼu chuymani, munañapampi jan apnaqayasiri ukhamäpjjewa sasaw qhanañchi (Gál. 5:22, 23). Salmonak qellqer chachajj akham sasaw cantäna: “[Jehová] Tatitut Diosanïki uka markajj kusisiñaniwa” sasa (Sal. 144:15). Jehová Diosajj kusisiñan Diosawa, servirinakapajj ukhamäpjjarakiwa. Ukampis jupa pachparuki añcha munasiri, jupaki kuns katoqañ muniri jaqenakat sipanjja, Jehová Diosan servirinakapajj yaqhanakaru yanaptʼasa, jan jupan askipak thaqasajj wali kusisitäpjjewa (Hech. 20:35).\n¿Kunas jiwas pachpar jan sinti munasiñatak yanaptʼistaspa? (Párrafo 7).\n7. Jehová Diosarojj jiwasat sipan jukʼampit munasisktan janicha uk yatiñatakejja, ¿kunanaksa jisktʼasiñasa?\n7 Jiwas pachpar munasiñat sipansa, Jehová Diosarut jukʼampi munastan janicha uk ¿kunjamatsa yatsna? Filipenses 2:3, 4 textojj kuntï ewjjtʼkistu uka toqet amuytʼañäni. Ukanjja, cristianonakar akham siwa: “Jan kunsa jumanakajj jiskhisiñ laykusa ni wali wal tukuñ laykus lurapjjamti, jan ukasti mayninakarojj humilde chuymamp uñjapjjam, jumanakat sipansa jilïrïpkaspas ukhama. Jan jumanak pachpatak llakisipjjamti, jan ukasti mayninakatsa llakisipjjarakim” sasa. Akham jisktʼasiñasawa: “¿Uka ewjjtʼanakar istʼaskti? ¿Jehová Diosan munañap phoqañatakejj cheqapunit chʼamachastjja? ¿Congregacionansa, predicacionansa mayninakar yanaptʼañatakejj chʼamachasiskti?” sasa. Cheqas ukanak lurañajj awisajj chʼamakïspawa. Kunattejj mayninakar yanaptʼañatakejj inas wal chʼamachasiñasächini, jan ukajj kunatï gustkistu uk jaytaña wakischini. Ukampis taqe kunjjar munañani Reyimpi askit uñjatäñajj wali kusiskañawa, janiw kunas ukham kusisiñ churkistaspati.\n8. ¿Kunsa Jehová Diosar munasisajj yaqhep jilat kullakanakajj lurapjje?\n8 Yaqhepanakajja, Jehová Diosar munasisa, Jupar jukʼamp serviñ laykojj kuna profecionatï walja qollqe ganañatak yanaptʼkaspa ukanakwa jaytawayapjje. Ericka kullakat parltʼañäni, jupajj doctorawa, ukampis janiw jachʼañchayasiñ thaqkänti. Antisas precursora regularatwa esposopampi walja markanakan Jehová Diosar servipjjäna. Kullakajj akham siwa: “Yaqha aru parlapki ukan yanaptʼasajj walja experiencianaka, amigonakwa jikjjatawayapjjta. Ukajj walpun yanaptʼawayapjjetu. Doctorat trabajiskaktwa, ukampis jaqenakaru Bibliat yatichañataki, congregacionan yanaptʼañataki jukʼamp tiempo apsusisaw cheqpach kusisitätjja” sasa.\n¿ALAJJPACHANTI JAN UKAJJ AKA ORAQENCHA KUNATÏ VALORANÏKI UK IMASSNA?\n9. ¿Kunatsa qollqe wal munirinakajj jan kusisitäpki?\n9 Apóstol Pablojj “qollqe añcha munirinaka[twa]” parlarakïna. Irlanda markankir mä precursor jilatajj mä chacharuw Dios toqet parläna. Uka chachajja, billeterapat qollqe apsusajj jachʼa jachʼa tuktʼasaw akham säna: “¡Akaw nayan diosajajja!” sasa. Walja jaqenakaw uka chachjam amuyapjjaraki, janis ukhampun sapkchejja luratapampiw uk uñachtʼayapjje. Qollqerojj wal munapjje, kuntï ukampi jikjjatapki ukarus ukhamarakiw wal munapjje. Ukampis Bibliajj akham siwa: “Qollqe munki ukajja jukʼampwa muni; khititejj qamirïki ukajj, jan utjirinjamakiwa amuyasi” sasa (Ecl. 5:10). Qollqe wal munirinakajja, jukʼamp qollqenïñwa munapjjani, qollqenïñatakejj walpun chʼamachasipjjarakini. Ukampis ‘kunayman llakinakampiw apjjatasipjjarakini’ (1 Tim. 6:9, 10).\n10. ¿Qamirïñatsa, pobrëñatsa Bibliajj kamsänsa?\n10 Cheqas taqeniw qollqjja muntanjja, qollqejj yanaptʼarakistuwa (Ecl. 7:12). Ukampis ¿kunatï wakiski ukampik jakasisajj maynejj kusisitäspati? Jïsa, kusisitäspawa (Eclesiastés 5:12 liytʼañataki). Jaqué sat chachan Agur yoqapajj akham sasaw qellqäna: “Janiraki uywistati qamirsa, jan kunansa, jan ukasti kunatejj jakañajjataki manqʼañajj wakiski ukak churita” sasa. Kunatsa uka chachajj ukham mayïna ukajj qhana amuytʼkañawa. Jupa pachpaw akham sarakïna: “Inas lunthatasjjerista, ukhamat qollan sutimwa nayajj pʼenqachayirista” sasa. Ukampis ¿kunatsa ‘jan qamir uywistati’ sasin sispachäna? Akham sarakïnwa: “Nayajj qamirëjjerista ukajja inas jumatjja armasjjerista: ‘¿Khitirak Diosasti?’” sasa (Pro. 30:8, 9). Yaqhep jaqenakajja, Jehová Diosar confiyañat sipansa qollqeparukiw confiyapjje, ¿jumajj ukham jaqenakar uñtʼtati?\n11. ¿Kamsänsa Jesusajj qollqe toqetjja?\n11 Qollqer wal munirinakajja, janiw Diosan chuymapar purtʼapkaspati. Jesusajj akham sänwa: “Janiw khitis pä patronar esclavot sirvkaspati. Maynirojj uñisiniwa, maynirusti munasirakiniwa; maynirojj jakʼachasiniwa, maynirusti yaqhacharakiniwa. Janiw jumanakajj Diosampir Qollqempir esclavot servipkasmati” sasa. Ukatsti akham sarakïnwa: “Jan jumanakajj kunatï valoranïki ukanak aka oraqen jukʼamp imkatapjjamti. Aka oraqenjja, thuthan thuthantata, saruntata ukhamaw tukusipjje jan ukajj lunthatanakaw mantasin qʼepsupjje. Antisas kunatï valoranïki ukanak alajjpachar imkatapjjam. Ukanjja janiw thuthas thuthantkiti, ni saruntkisa, janirakiw lunthatanakas mantasin qʼepsupkiti” sasa (Mat. 6:19, 20, 24).\n12. Kunatï utjkistu ukampiki kusisita jakasisajj ¿kunatsa Jehová Diosar serviñajj jan chʼamäki? Uk mä experienciampi qhanañchtʼma.\n12 Kunatï utjkistu ukampiki jakasiñajja, janiw jukʼamp kusisita jakasiñatakik yanaptʼkistuti, jan ukasti Jehová Diosar serviñatakejj jukʼamp tiempow utjaraki sasaw waljanejj sapjje. Estados Unidos markankir Jack jilatajja, mä jachʼa utani, suma negocioni ukhamänwa, ukampis precursorat esposapamp chika serviñatakejja, taqe ukanak alj-jjänwa. Jupajj akham siwa: “Suma utajasa, oraqejasa wali munatänwa, ukanak aljañajj janiw munañjamäkänti. Nayajja, walja maranakaw trabajot qʼala aynachtʼata kuttʼanirïyäta. Ukampis esposajajj precursorätap laykojja, wali kusisitänwa. Jupajj akham siriwa: ‘Jefejajj taqet sipansa munasiriwa’ sasa. Jichhajja, nayajj precursoratwa serviskarakta, panpachaniw mä sapa jefetaki, mä arunjja, Jehová Diosataki irnaqasipkta” sasa.\n¿Kunas qollqe jan añcha munañatak yanaptʼistaspa? (Párrafo 13).\n13. ¿Kunjamsa qollqer uñjtan uk kunjamatsa yatsna?\n13 Kunjamsa qollqer uñjasktan uk sum amuytʼasiñatakejja, akham sasaw taqe chuyma jisktʼasiñasa: “¿Bibliajj kuntï qollqe toqet siski ukarojj taqe chuymat creytjja, ukarjamat sarnaqaraktjja? ¿Qollqe ganañajj nayatak wali wakiskiriti? ¿Yänak jan ukajj cosasanak jikjjatañatti jukʼamp llakistjja, jan ukajj Jehová Diosamp sum apasiñata, mayninakampi sum apasiñatcha llakistjja? ¿Jehová Diosaw kunatï wakiski ukanak churitani sasajj taqe chuymat confiytjja?” sasa. Jehová Diosajj jupar confiyapki ukanakarojj janipuniw jaytanukkaniti, uk janiw pächasktanti (Mat. 6:33).\n¿JEHOVÁ DIOSARUT MUNASTAN JAN UKAJJ MUNAÑASAKCHA THAQTANJJA?\n14. ¿Kunjamsa kusistʼañanakarojj uñjañasa?\n14 Qhepa urunakanjja, jaqenakajj ‘pachpa munañapak thaqerinakäpjjaniwa’ sasaw Bibliajj qhanañcharakïna. Jiwas pachparu, qollqeru mä jukʼa munañajj janiw jan walïkiti, jakäwisan mä jukʼa kusistʼañasa janirakiw jan walïkiti. Yaqhep jaqenakajja, ‘taqe kusistʼañanakwa apanukuñasa’ sasaw sapjje. Ukampis Jehová Diosajj janiw uk yatichkistuti. Diosar jan jitheqtas servirinakarojj Bibliajj uka toqet akham siwa: “Kusisiñampi tʼantʼam manqʼasim, ukhamarak vinomsa umasim” sasa (Ecl. 9:7).\n15. “Pachpa munañapak thaqerinaka” siski ukajj ¿kamsañsa muni?\n15 Kunapachatï 2 Timoteo 3:4 textojj “pachpa munañapak thaqerinaka” sasin qhanañchki ukajja, Diosat janipun akchʼas yatiñ munapki ukanakatwa parlaski. Amuytʼañataki, uka textojj munañanakapakwa jukʼamp thaqapjjani Diosar munañat sipansa sasajj janiw siskiti, ukham saspajja, Diosarojj mä jukʼa munasipkaspasa ukham amuyayaspa. Antisas akham siwa: ‘Diosar munasiñat sipansa pachpa munañapak thaqapjjani’ sasa. Biblia toqet yatjjatir mä jaqejj uka textot akham sänwa: “Ukampejj Diosar mä jukʼa munasipkaspasa ukham janiw sañ munkiti, jan ukasti janipuniw Diosar akchʼas munasipkiti sañwa muni” sasa. Uka arunakajj pachpa munañapak thaqerinakatakejj mä arunjja, kusistʼañanak añcha munirinakatakejj wali wakiskir ewjjtʼawa. “Pachpa munañapak thaqerinaka” siski uka arunakajja, ‘jakäwin utjki uka kusistʼañanakampi apayasipki’ ukanakatwa amuytʼayistu (Luc. 8:14).\n16, 17. ¿Kunjamsa Jesusajj kusistʼañanakar uñjirïna?\n16 Jesusajj kusistʼañanakarojj wakiski ukarjamaw uñjirïna. Mä kutejja, “mä casarasïwin mä jachʼa manqʼäwejj” utjkäna ukarojj saränwa, ukat yaqha ‘jachʼa manqʼäwirus’ sararakïnwa (Juan 2:1-10; Luc. 5:29). Casarasïwin vinojj pistʼkäna ukhajja, Jesusajj mä milagro toqew umjja vinor tukuyäna. Ukat yaqha urusti, jaqenakajj Jesusarojj manqʼatapata, vino umatapat jan wal parlapjjäna. Uk uñjasajja, Jesusajj ukham amuyapjjatapajj jan walïtapwa qhan qhanañchäna (Luc. 7:33-36).\n17 Ukampis Jesusajj janipuniw kusistʼañanakaruki chuym uchirïkänti. Jupatakejj Jehová Diosaw nayrankäna, jaqenakar yanaptʼañatakis chʼamachasipunirïnwa. Jaqenakan salvasipjjañapatakis taqe chuymaw wal tʼaqesisa wilap wartasiwayi. Arkirinakaparojj akham sänwa: “Kusisiñanïpjjtawa naya layku jiskʼachata, jan waltʼayañatak arknaqata, kunayman jan wali arunakampi kʼarintata uñjasipjjsta ukanakajja. Ukhamarakiw nayrajj profetanakarus jan waltʼayañatak arknaqapjjäna. Jumanakajj kusisipjjam, wal kʼuchisipjjarakim, mä jachʼa bendicionaw jumanakatakejj alajjpachan utji” sasa (Mat. 5:11, 12).\n¿Kunas kusistʼañanakaki jan sinti munañatakejj yanaptʼistaspa? (Párrafo 18).\n18. Kusistʼäwinakar qhawqsa munastan uk yatiñatakejj ¿kuna jisktʼanakas yanaptʼistani?\n18 Kusistʼañanakar qhawqsa munastan uk amuyañatakejj ¿kunas yanaptʼistaspa? Akham jisktʼasiñasawa: “¿Nayatakejja, tantachäwinakata, predicacionat sipansa, kusistʼañanakat nayranki? ¿Jehová Diosar serviñ laykojj kunanakatï gustkitu ukanak jaytiristti? ¿Kusistʼañanaka ajllkasajj Jehová Diosatak ukajj walikïskaspati sasajj jisktʼastti?” sasa. Jehová Diosar wal munastan ukhajja, kunanakatï Jupar jan gustki, jan ukajj janiw Jupar gustkaspati sasin amuyktan ukanak jan lurañatakiw chʼamachasiñäni (Mateo 22:37, 38 liytʼañataki).\n19. ¿Khitinakas janipun kusisitäpkaspa?\n19 Mä sojjta waranq maranakaw Supayan apnaqat akapachajj jaqenakar wal tʼaqesiyaski. Jichhajj qhepa urunakanwa jakasktanjja, walja jaqenakaw jupanakata, qollqeta ukat pachpa munañanakapat añcha llakisipjje. Taqe ukanak jikjjatañatakiw chʼamachasipjjaraki, ukanakaw jupanakatakejj nayrankaraki. Ukham jaqenakajj janipuniw kusisitäpkaspati. Ukampis Bibliajj akham siwa: “Jacobun Diosapan yanapat jaqejj kusisiñaniwa, Tatitu Diosapar suytʼirejj kusisiñaniwa” sasa (Sal. 146:5).\n20. ¿Jehová Diosar munasitamajj kunjamsa kusisitäñatak yanaptʼtamjja?\n20 Servirinakapjamajj Jehová Diosarojj sapürutjamaw wal munastanjja. Sapa mararakiw walja jaqenakajj Diosar uñtʼapjje, munasipjjaraki. Diosan Reinopajj apnaqaskatapa, kuna bendicionanaktï apankani ukas wali jakʼankjjatapajj qhanaw amuyasi. Jehová Diosan munañap lurtan ukhajja, Jupar wal kusisiytanjja, uk lurasajj kusisitarakïtanwa. Jutïr yatichäwinjja, munañapak thaqapki ukanakajj kunjam jaqëpjjesa, Diosan servirinakapajj kunjam jaqëpjjarakisa ukwa yatjjataskañäni.\nJUPANAKAJJ TAQE CHUYMAW SARAPJJÄNA Jupanakajj taqe chuymaw sarapjjäna: Madagascar markaru\nJehová Diosaw “qaritarojj chʼam churi”\nJesusan jiwatap amtañampi cristianjam mayachtʼatäñampi\nJehová Diosar servirinakampi yaqha jaqenakampejj kunansa mayjäpjje\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Enero 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Enero 2018\nYATIYAÑATAKI (CONGREGACIONAN YATJJATAÑATAKI) Enero 2018


Anqan jark’aqatäñasatakiw llikan amuyt’asisktana · Global Voices Aymarata\nUñt'ayata 3 Lapaka phaxsi 2020 21:28 GMT\nLlika apnaqas utjayktan uka yatiyäwinakx kunayman amtampiw kuwirnunaka, tilikumunikasyun imprisanaka, alakipir priwar imprisanaka, wali uñt’ata tiknulujik imprisanaka (Facebook, Amazon, Apple, Netflix ukat Google), jan walt’ayirinaka (suma amtaninakax utjarakiwa), jan ukax arkanaqir mä nayra muniris ukanakax munapxi.\nLlikanx khithïpktanti ukx qurirjamaw uñjapxañasa. Sutisa, qhipa sutisa, kawkhankirisa, chimpu jakhu, jawsañ jakhu, ajanusan jamuqapa, ukat juk’ampinakax jamasaruw imañasa. Kuna iramintanakxay apnaqstan ukarjamax may may jark’aqasiñanakaw utji, sañäni aruskipañ llikanakanx k'ari sutimpiw qillqayasna (ukat jan Facebookax apnaqañjamati), jark’aqasiñatakix apayañ aplikasyun apnaqañasawa, sañäni Signal (Milpa 6), Tor (Milpa 8) ukatx VPN (Milpa 33), ukat aruskipañ llikanakar janïra jamuqanak apkatkasinx qhana amuyur puriñawa, jaqinakatï ajanunakap jan taqinin uñjañap munkchixa, Obscurecam (Milpa 36) aplikasyun chhaqtayañatakix apnaqsna.\nJichhürun llikankir uraqpachanx, sapakut yatiyäwinak uñartayañax kunanaks apanispa ukanak amuyañax janiw jasäkiti, ukjamax kuntï uñt’ayktana ukat kuntï jamasar imasiñ munktan ukanakx uñjañasapuniwa.\nKunjamti yaqhanakat jark’aqastan uka kipkarakiw masinakasats wila masinakasats khitinakampitix aruskipktan jupanatakats amuyasiñasa. Ukatakix wakisiw jan khitin amuykay chimpunakanïpxañasa (Milpa 7), niyakiti maynix imaylusar mantaspa ukax luräwinakasamp qillqanipkistu ukampxat jasakw yatispa. Jäll akjam yatiyäwinakat jark’aqasiñatakix yaqha imayl apnaqañaw wali (Milpa 2) jan ukax GPG (Milpa 10) ukampiw imaylus chimpuñasa. Atamirinakasan imat yatiyäwinak jark’aqañatakix imañawja jan ukax sistima upiratiwu ukan utjiri karpitasx Veracrypt (Milpa 34 ukampiw chimpusna jan ukax (Milpa 1) ukampis jawsañas chimpuraksnawa.\nYaqha wakiskir amuyux janiw waythapirinakax jist'arañati ni (Milpa 9) apayanaka jan ukax imaylutuq katuqktan uka imat apthapitanakas apaqañati, ukjamïpanx tispusitiwusan yatiyäw utjkis uk yaqha jaqiw uñjaspa. Akjam jan walt’ayirinakat jark’aqasiñatakix qillqat apayankistu juparux yaqhatuqiw jaysna (jan uñt’at jaqïchi jan ukax waythapirix justupak apayasinchi ukax janipuniw limt'añati ni apaqañasa), mä laq’ut jark’aqir (Milpa 35) ucharaksnawa. Atamirinakasatakix inak chimpun sistima upiratiwu ukaruw sarsna, sañäni Ubuntu (Milpa 17) jan ukax Debian (Milpa 18) ukanak uchapxsna. Ukanakax suma jark'aqatawa kunati waljaniw uñakipasipki ukat jichhaptayasipkapuniwa, lisinsyapax ukatakjamätapata.\nYaqha askin jark’aqasiñatak saraxa qawqha yatiyäwxay utjaystana ukjamarjamaw sapakutjam jark'aqat waraqäwinaka ukx lurañama. Paya chiqaruw imañasa (imañawja kat USB), sañäni atamirisamp chik muchilasar apktan uka USB ukar mä jark'aqat waraqäwi imañax janiw askïkiti, niyakiti muchila chhaqhayasn ukax paypach chhaqhaysnaxa.\nJaniw taqpach llikan jark’aqasiñanakax wakiskiri iramintanak ajlliñatjamäkiti jan ukax atamirisa jan ukax imaylus chimpuñatjamäkarakisa. Jark’aqasiñ sañx muniwa kunapachati chimpus qillqanttan ukhax janiw khitis uñjañapäkiti, maysatx jawsañassa ukjamarak atamirissa janiw lunthatayasipxañasäkiti.\nYatiyäwinak juk’amp uñt’ayañax warminakatakix juk’amp asxarañjamawa, arkanaqañamp warmir chachar yanqhachañamp llikan utjatapata.\nLlika jark'aqäwi ukax janiw mä yäkiti, jan ukasti mä sarxarüwiwa. Juk’at yatiqañaw aski, machaq iramintanak apnaqañatakix janiw asxarayasipxañasäkiti ni jayrasipxañasäkisa. Akatuqit yaqhanakamp aruskipaña, pächasiñanak uñt’ayaña ukat taqinpach askichäwinakamp yaqhanakamp thaqhañax wakiskiriwa.